Mandhu College ge September Intake ge course thakugai...\nރާއްޖެ - މަންދު ކޮލެޖް\nމަންދު ކޮލެޖްގެ ސެޕްޓެމްބަރ އިންޓޭކްގެ ކޯސްތަކުގައި ބައިވެރިވުމުގެ ފުރުސަތު ހުޅުވާލައިފި\nއޯލެވެލް ނިންމާ ދަރިވަރުންނަށް އެއް އަހަރުން ފުރިހަމަ ކުރެވޭ ފައުންޑޭޝަން ކޯހެއް މިއަހަރު ފެށޭ\nކޯސްތަކުގައި ބައިވެރިވުމުގެ އެންމެ ފަހު ތާރީހަކީ އޮކްޓޯބަރު 15 ވަނަ ދުވަސް\nކ. މާލެ6ސެޕްޓެންބަރ 2018 | ބުރާސްފަތި 23:15 1,688\nމަންދު ކޮލެޖްގެ ސެޕްޓެމްބަރ އިންޓޭކްގެ ކޯސްތައް - ކޯސްތަކުގައި ބައިވެރިވުމުގެ ފުރުސަތު ވަނީ ހުޅުވާލައިފި - ރާއްޖެއެމްވީ\nމަންދު ކޮލެޖްގެ ސެޕްޓެމްބަރ 2018 ގެ އިންޓޭކް އަށް ކޯސްތަކުގައި ބައިވެރިވުމުގެ ފުރުސަތު އެ ކޮލެޖްގެ ފަރާތުން ހުޅުވާލައިފިއެވެ.\nމިފަހަރުވެސް، ޓީޗިންގ، އެޑިޔުކޭޝަން، އަދި ބިޒްނަސްގެ ދާއިރާތަކުން ސެޓްފިކެޓް3އިން ފެށިގެން މާސްޓަރސް އާއި ހަމައަށް ކޯސްތަކުގައި ބައިވެރިވުމުގެ ފުރުސަތު ވަނީ ހުޅުވާލާފައެވެ.\nއޯލެވެލް ނިންމާ ދަރިވަރުންނަށް އެއް އަހަރުން ފުރިހަމަ ކުރެވޭ ފައުންޑޭޝަން ކޯހެއް މިއަހަރު ފެށޭއިރު މި ކޯސް ފުރިހަމަ ކުރުމަށްފަހު، އެ ކުއްޖަކު ބޭނުން ދާއިރާއަކުން ޑިގްރީ ޕްރޮގްރާމެއްގައި ބައިވެރިވުމުގެ މަގު ހުޅުވިގެންދާނެއެވެ. މީގެ އިތުރުން، ޑިގްރީ ޕްރޮގްރާމްތަކުގައި ބައިވެރިވުމަށް ބޭނުންވާ ޔުނިވަރސިޓީ ޕްރިޕަރޭޝަން ޕްރޮގްރާމާއި މާސްޓަރސްގައި ބައިވެރިވުމަށް ދޮރު ހުޅުވައިދޭ ޕްރީ މާސްޓަރސް ޕްރޮގްރާމްގައި ބައިވެރިވުމުގެ ފުރުސަތުވެސް ވަނީ ހުޅުވިފައެވެ.\nމި އަހަރަކީ މަންދު ކޮލެޖަށް 20 ފުރުން ފާހަގަ ކުރަމުންދާ އަހަރު ކަމަށް ވުމާއެކު، މި އިންޓޭކްގައި ބައިވެރިވާ ދަރިވަރުންނަށް އެއްމަހުގެ ފީ ޑިސްކައުންޓް ލިބޭ ސްކީމެއް ވެސް ވަނީ ތައާރަފުކޮށްފައެވެ.3އޮކްޓޯބަރ 2018 ގެ ކުރީން އެންރޯލްމަންޓް ފުރިހަމަ ކުރާ ދަރިވަރުންނަށް މި ސްކީމްގައި ބައިވެރިވެވޭނެއެވެ.\nމިފަހަރުވެސް ކޮލެޖްގެ ކޯސްތަކުގައި ބައިވެރިވާ ދަރިވަރުންނަށް، އެކުއްޖެއްގެ ރަށުގައި ހުރެގެން ކިޔެވޭނޭ ވަރޗުއަލް ކެމްޕަސްގެ ހިދުމަތް ހުޅުވާލާފައިވާއިރު ކޮލެޖްގެ ވަރޗުއަލް ކެމްޕަސް އަކީ ރާއްޖޭގެ ހުރިހާ ރަށެއްގައި ވެސް ދިރިއުޅޭ ދަރިވަރުންނަށް ފަސޭހަކަމާއެކު މަތީ ތައުލީމް ހޯދުމަށް މަގުފަހި ކުރުމަށްޓަކައި އެކުލަވާލައިފައިވާ ނިޒާމެކެވެ. އަދި ވަރޗުއަލް ކެމްޕަސްގައި ކިޔަވާ ކުދިންނަށް، ކަނެކްޝަން ފީތައް ކޮލެޖުން ދައްކައިދޭ ގޮތަށްވެސް ވަނީ ހަމަޖައްސާފައި ކަމަށް މަންދު ކޮލެޖުން ބުނެއެވެ.\nކޯސްތަކާއި، ކިޔެވުމާއި، ވަރޗުއަލް ކެމްޕަސްއާ ބެހޭ އިތުރު މައުލޫމާތު ކޮލެޖްގެ ވެބްސައިޓުން ނުވަތަ ކޮލެޖްގެ ނަންބަރު 3330055 ގުޅުމުން ލިބޭނެއެވެ.\nކޯސްތަކުގައި ބައިވެރިވުމުގެ އެންމެ ފަހު ތާރީހަކީ އޮކްޓޯބަރު 15 ވަނަ ދުވަހުއެވެ.


E Dhuvas: Aharemen mi thibee ehgamugai kanduvefai | Mihaaru\nއެ ދުވަސް: "އަހަރެމެން މިތިބީ އެއްގަމުގައި ކަނޑުވެފައި"\nއަހުމަދު އަބްދުﷲ އަދި އިސްމާއިލް ރަޝީދު\n26 ޑިސެމްބަރ 2019 - 08:362comments\nރ. ކަނދޮޅުދޫ، އޯޝަން ގޭގެ ދޮރު ލައްޕާލުމާ އެކު ހަދީޖާ މޫސާ ގެއިން ނުކުތީ އޭނާގެ ދަރިފުޅަކު ހިތުގެ މައްސަލައެއް ކުރިމަތިވެގެން އުޅޭތީ އޭނާ އަށް އެހީތެރިވާށެވެ. އެހެންނަމަވެސް އޭނާގެ އުމުރުން ފާއިތުވި 45 އަހަރުގެ ތެރޭގައި ހުވަފެނަކުން ވެސް ފެނިފައި ނުވާ ވަރުގެ ބިރުވެރި، ނުރައްކާތެރި، ހިތްދަތި ވަގުތުކޮޅާ ކުރިމަތިވީ ހަމަ ކުއްލިއަކަށެވެ. ގަޑިއަކީ ހެނދުނު 0920 އެވެ. ރަށުގެ ހަތަރު ފަރާތުން އަރައިގެން އައި ވަރުގަދަ ރާޅުގެ އޮއިވަރުގައި ހަޖީދާ އާއި އޭނާގެ ދަރިފުޅު ޖެހުނެވެ.\nދޭތެރެ ދޭތެރެއިން އުދަ އަރައި ފެން ބޮޑުވުމުގެ ހިތްދަތި ތަޖުރިބާތައް ކުރަމުން ގެންދާ، 3،500 އަށް ވުރެ ބޮޑު އާބާދީއެއް އޮންނަ ކަނދޮޅުދުއަށް އިއްޔެ ބޮޑު ރާޅު އަރައި މުޅި ރަށް، މީހުން ދިރިނޫޅެވޭ ވަރަށް ހަލާކުވުމުގެ ސަބަބުން އެރަށުގެ މީހުން މިހާރު ވަނީ އަތޮޅުގެ އެކި ރަށަކަށް ގެންގޮސްފަ އެވެ. ކަނދޮޅުދޫ މީހުން ވަގުތީ ހިޔާވަހިކަން މިވަގުތު ހޯދަމުން އަންނަނީ އުނގޫފާރު، މަޑުއްވަރީ، ހުޅުދުއްފާރު، އިންނަމާދޫ، އަލިފުށި އަދި އަނގޮޅިތީމުގަ އެވެ. އެންމެ ގިނަ މީހުން ގެންގޮސްފައި ވަނީ އުނގޫފާރަށެވެ.\n"މި ރަށުގައި އަލުން މީހުން ދިރިއުޅެން ފެށުމަށް ވުރެ، އަލުން އެހެން ރަށެއް އާބާދުކުރުން ވެސް މާ ހަރަދު ކުޑަވާނެ. މުޅި ރަށް އޮތީ ހަލާކުވެފައި. އިންސާނުން ދިރިނޫޅެވޭ ވަރަށް ރަށް ވަނީ ހަލާކުވެފައި،" އުދަ އެރުން ކޮންޓްރޯލް ކުރުމަށާއި ބިން ހިއްކުމަށް ފާއިތުވި ފަސް އަހަރެއްހާ ދުވަހު 35 މިލިއަން ރުފިޔާ ހޭދަކޮށްފައިވާ ރަށުގެ ކުޑަ ކަތީބު މުހައްމަދު އަލިފުޅު މިއަދު ވިދާޅުވި އެވެ.\nކަނދޮޅުދޫ އޭޝިޔާ މުހައްމަދު ހުސެއިން، 65، ގާތު އަނބުރާ ކަނދޮޅުދުއަށް ދާނަންތޯ ސުވާލުކުރުމުން ފުރަތަމަ ވެސް ފެށީ ރޯށެވެ. ރޮމުން އޭނާ ބުންޏެވެ:\n"ދަތުރުވަރެއްގައި ވެސް ދެނެއް ކަނދޮޅުދުއަކަށް ނުދާނަން. މިވަރުން ފުދިއްޖެ. އަހަރެން އުމުރުގައި ވިޔަފާރިކޮށްގެން ހޯދި ހުރިހާ ފައިސާ އާއި އަށް ލައްކަ ރުފިޔާގެ ފިހާރަ ވީ ތަނެއް ވެސް ނޭނގޭ. އަލުން ބަލުން މި ޖެހުނީ ދިރިއުޅުން ބިނާކުރަން."\nއިންޑޮނީޝިއާގެ ސުމަޓްރާއަށް އިއްޔެ ހެނދުނު ކުރިމަތިވި، ދުނިޔޭގެ ތާރީހުގައި ފާއިތުވި 40 އަހަރުގެ ތެރޭ އައި އެންމެ ވަރުގަދަ ބިން ހެލުމުގެ ސަބަބުން އުފެދުނު ބޮޑު ރާޅުގެ އަސަރު ރާއްޖެއަށް ކުރީ ވަރަށް ކުއްލި ގޮތަކަށެވެ. ވެރިރަށް މާލެ އާއި ރާއްޖޭގެ ގިނަ ރަށްތަކުގައި ފެން ބޮޑުކޮށްލަން ހޭދަވީ އެންމެ ފަސްވަރަކަށް މިނިޓެވެ. އެވަގުތުކޮޅުގެ ތެރޭގައި ކަނދޮޅުދޫގައި، އެކަކު ބުނި ގޮތުން ނަމަ، "ކަރުތާ ފެނަށް ފެން ހެދުނެ"ވެ.\n"މި ރަށުގައި 10 ފޫޓަށް ފެން ބޮޑުވި،" ކަނދޮޅުދޫ އެހެން މީހަކު ބުންޏެވެ.\nއިއްޔެގެ ހާދިސާގައި ކަނދޮޅުދުއަށް ލިބުނު ބޮޑު ގެއްލުން ސިފަކޮށްދެއްވަމުން ކުޑަ ކަތީބު ވިދާޅުވީ ރަށުގެ ބައެއް ހިސާބުތަކުން ވަނީ އަޑިން ފަސްގަނޑު ދަމައިގަތުމުގެ ސަބަބުން ގޭގެ އާއި މަގުތަކުގައި ބޮޑެތި ވަޅުގަނޑުތައް ހެދިފައި ކަމަށެވެ.\n"ވަރަށް ގިނަ ގެތައް ވަނީ ރާޅާ އެކު ވެއްޓިފައި. ނުވެއްޓި ހުރި ގެތައް ވެސް ވަނީ އަލުން ބޭނުން ނުކުރެވޭ ވަރަށް ހަލާކުވެފައި. ނަރުދަމާ ވެސް މައްސަލަ ޖެހިއްޖެ. ކަރަންޓް ދޭން ގެންގުޅޭ މުޅި ނިޒާމު ހަލާކުވެއްޖެ،" މުހައްމަދު އަލިފުޅު ވިދާޅުވި އެވެ.\nކަނދޮޅުދުއަށް ސުނާމީ އެރި ތަނުގެ ވީޑިއޯ: މިއީ ޑިސެމްބަރު 26، 2004 ގައި ރާއްޖެއަށް އެރި ސުނާމީގެ ލޮނުގަނޑުގެ ބާރާއި ބޮޑު މިން އެންމެ ފުރިހަމައަށް ފެންނަ ވީޑިއޯ\nރަށުގައި ފެން ބޮޑުވުމުގެ ސަބަބުން އިއްޔެ ރ. ހުޅުދުއްފާރަށް ގޮސް ހުރި ކަނދޮޅުދޫ މީހަކު، އުފަން ރަށަށް ބޮޑު ރާޅު އެރުން ސިފަކުރީ މިގޮތަށެވެ.؛ "ލައިގެން ހުރި އަންނައުނާއި އަހަރެމެންގެ ފުރާނަ ފިޔަވާ ސަލާމަތްވި އެއްވެސް އެއްޗެއް ނެތް. މުޅި ދިރިއުޅުން އޮޔާ ހިނގައްޖެ."\nކަނދޮޅުދުއަށް އިއްޔެ ހެނދުނު ދެ ފަހަރެއްގެ މަތިން ރާޅު އަރާފައިވެ އެވެ. ފުރަތަމަ ރާޅު އެރި ކަމަށް ވަނީ ހެނދުނު 0920 އަހާކަންހާއިރު އެވެ.\n"އެ ރާޅު އެރުމުން މީހުންނަށް ލިބުނު ގެއްލުމަށް ސިއްހީ މަރުކަޒުގައި ފަރުވާ ދެމުން ދަނިކޮށް ދެ ވަނަ ރާޅު އަރައިގެން އައީ. އެފަހަރު އެއްވެސް ހިމާޔަތެއް ނެތް. މުޅި ރަށް ކަނޑަކަށް ހަދާލި،" ޖަމާއަތުގެ ސިއްހީ އެހީތެރިޔާ ހަސަން ޝިހާމް ވިދާޅުވި އެވެ.\nބައެއް މީހުން ސިފަކުރި ގޮތުގައި ކަނދޮޅުދޫގައި އިއްޔެ ފެން ބޮޑުވީ "ފުރިފައިވާ ފެން އެއްޗަކަށް ތައްޓެއް ގަންބާލުމުން ދެ ފަރާތަށް ފެންގަނޑު ފައިބައިގެން ދާ ގޮތަށެ"ވެ.\nބައެއް މީހުންގެ އިސްކޮޅަށް ވުރެ އުސްކޮށް ފެން ބޮޑުވުމުގެ ސަބަބުން އެރަށު މީހުން ފުރާނަ ސަލާމަތް ކުރުމަށްޓަކައި، ފެެންމަތީގައި ތިބުމަށް ބޭނުންކުރީ މަޅުގަނޑުގަނޑާއި ކުކިން އޮއިލް ހުސްކުރި ހަންހަން ފަދަ ތަކެއްޗެވެ. މިހާތަނަށް ސާފުވި މައުލޫމާތުތަކުން އެނގެނީ ކަނދޮޅުދޫން ތިން މީހުން މަރުވެފައިވާ ކަމެވެ.\nގޭގެ ދޮރު ލައްޕާލެވުނީ މުޅި އުމުރަށް!\nއޯޝަން ގޭގެ ދޮރު ލައްޕާލާފައި އިއްޔެ ހެނދުނު އޭނާ ގެއިން ނުކުތް އިރު އެއީ ދާއިމަށްޓަކައި ލެއްޕުނު ދޮރެއްކަމުގެ ކުޑަ ހިލަމެއް ވެސް ހަދީޖާ މޫސާއަކަށް ނުވެ އެވެ. ހަގީގަތުގައި ވެސް، މުޅި ރާއްޖެ އެ ބިރުވެރި، ނުރައްކާތެރި އަނދަވަޅަކަށް ވެއްޓިގެން ދިޔައީ ހަމަ އެއްވެސް ހިލަމެއް ނުވެ، ހިނދުކޮޅެއްގެ ތެރޭގަ އެވެ. އެހެންވެ ދިވެހިން އަދިވެސް ތިބީ، ޑޮކްޓަރުން ސިފަކުރައްވާ ގޮތުގައި "ނަފުސާނީ މަޑުމޮޅިކަމެއްގެ ތެރޭގަ" އެވެ.\nއެއް ޑޮކްޓަރަކު އެކަން ސިފަކުރެއްވި ގޮތަކީ މި އެވެ؛ "ހަށިގަނޑަށް ލިބޭ އަނިޔާތަކުގެ އަސަރު ވެސް ބޮޑަށް ކުރަން ފަށަނީ އައްސިކަން ކެނޑުނީމާ. މިހާރު ދިވެހިން މިތިބީ އެފަދަ ހާލަތެއްގައި. މަޑުމަޑުން އެމީހުންނަށް ނަފުސާނީ ގޮތުން ތަދުވާން ފަށާނެ."\nއެތެރެހަށީގެ ތަޖުރިބާކާރު ޑޮކްޓަރު އަހުމަދު ރާޒީ ވިދާޅުވީ މިފަދަ ގުދުރަތީ ބޮޑެތި ހާދިސާތަކާ ގުޅިގެން ޕޯސްޓް ޝޮކް ސިންޑްރޯމް ކިޔާ ހާލަތަކަށް އިންސާނާ ވެއްޓޭނެ ކަމަށާއި ގިނަ މީހުންގެ ކިބައިން މިހާރު ވެސް ފެންނަނީ "ޝޮކް ސިންޑްރޯމްގެ އަސަރު" ކަމަށެވެ.\n"އެ ހާލަތަށް ދިއުމުން ބައެއް މީހުން ބުއްދި ގޯސް ވެދާނެ. އެއްގޯސްވާނެ. މާޔޫސްވުމާއި ކަންބޮޑުވެ، ހާސްވެ، ފިކުރު ބޮޑުވާނެ. ރުޅި އަރައިގަންނަ ގޮތް ވެސް ދިމާވާނެ. އަދި މިވަގުތު އެންމެން އެ ތިބީ ރޮއިލާން ވެސް ނޭނގިފައި،" ޑރ. ރާޒީ ވިދާޅުވި އެވެ.\nނަފުސާނީ ތަޖުރިބާކާރުން ވިދާޅުވަނީ ކުރިއަށް އޮތް ހަފުތާއެއްގެ ތެރޭގައި މީހުންގެ ސިކުނޑިތައް ހާދިސާ އަށް ހާނާލަން ޖެހޭނެ ކަމަށާއި އެހެން ނޫން ނަމަ ފަހުން ނުކުންނަ ނަތީޖާ ގޯސް ވެދާނެ ކަމަށެވެ.\nސިފަކޮށްދޭން ވެސް ނޭނގޭ ބިރުވެރިކަމެއް\nގއ. ދާންދޫ ކުޑަ ކަތީބު ވިދާޅުވީ "މިއީ ސިފަކޮށްދޭން ވެސް ނޭނގޭ ފަދަ ބިރުވެރިކަމެއް" ކަމަށެވެ.\n"އަދިވެސް ރައްޔިތުން ތިބީ ހާދިސާ ހިނގި ގޮތުން ގަބޫލުކުރަން ވެސް ނޭނގޭ ފަދަ ބޮޑު ޝޮކެއްގައި،" އޭނާ ވިދާޅުވި އެވެ.\n"މިވަގުތު ކައުންސެލިން ވަރަށް މުހިންމު. މީހުންގެ ދުލުން އެވާހަކަ ދައްކުވާ އެ މީހުންގެ ހިތުގެ އަޑީގައި ބޭރުނުވެ ހުރި އިހްސާސްތައް އޭގެ އަސަރާ އެކު ބޭރުކުރުވަންވީ. އެވަގުތު އެމީހުން ރޯނެ. ގިސްލާނެ، އެހެންނަމަވެސް މަޑުމަޑުން ހަމަޖެހުމަކަށް އަންނާނެ،" ތިނަދޫ ބޯޓު ބަންޑުން ޖަހާލި ހާދިސާގައި އެރަށުގެ ރައްޔިތުންނަށް ކައުންސެލިންގެ ޚިދުމަތް ދިނުމުގައި ހަރަކާތްތެރިވެފައިވާ ތަޖުރިކާރު ކައުންސެލަރަކު ބުންޏެވެ.\nކ. ކާށިދޫ ޒުވާނެއް ކަމަށްވާ އަހުމަދު އަރީފު ބުނީ ކަރަންޓް ކަނޑައިގެން ގޮސް މުޅި ރަށް ރޭ ކަނުއަނދިކަމުގެ ތެރޭގައި އޮތް އިރު ވެސް ރައްޔިތުން ތިބީ ލޯމަރާލަން ވެސް ނުކެރިފައި ކަމަށެވެ.\n"ޝަހާދަތް ދުލުން ނުކިޔާ ހަމަ އެކަކު ވެސް މިރަށުގައި ނެތް. ރޭގައި ވެސް އެއްވެސް މީހަކު ނުނިދާ. މުޅި ރަށުގައި ހިތާމައިގެ ހަމަހިމޭންކަމެއް މިއޮތީ. ރަށުގައި އެއްވެސް ދިރުމެއް ނެތް،" އަރީފު ކިޔައިދިނެވެ.\nދިވެހި ތާރީހުގައި މިހާތަނަށް ކުރިމަތިވި އެންމެ ބިރުވެރި އަދި ހިތްދަތި ހާދިސާގެ އަސަރު ނުކުރާ ހަމަ އެންމެ ދިވެއްސަކު ވެސް ނެތެވެ. ކަނދޮޅުދޫގެ އިތުރުން އެހެން ބައެއް ރަށުން ވެސް ވަނީ މީހުން ބަދަލުކޮށްފަ އެވެ. މިއީ ގައުމީ ބޮޑު ހިތާމައެކެވެ. ބިރުވެރިކަމެކެވެ.\nއަހުމަދު އަބްދުﷲ (ކ) އާއި އިސްމާއިލް ރަޝީދު.\nލިއުންތެރިޔާ އަހުމަދު އަބްދުﷲގެ ނޫސްވެރިކަމުގެ ހަޔާތަށް ފަހު މިހާރު މަސައްކަތް ކުރައްވަނީ ވިޔަފާރީގެ ދާއިރާގަ އެވެ. އިސްމާއިލް ރަޝީދަކީ އަދުވެސް ނޫސްވެރިޔެކެވެ. ސީއެންއެމްއަކީ އޭނާގެ އަމިއްލަ މީޑިއާ އެވެ. އިސްމާއިލް ނޫސްވެރިކަމުގައި އުޅުއްވާތާ މިހާރު 25 އަހަރަށް ވުރެ ގިނަ ދުވަސް ވެއްޖެ އެވެ.\nމި ރިޕޯޓަށް ވާހަކަ ދައްކަވާފައިވާ ޑރ. ރާޒީ ވަނީ އަވަހާރަވެފަ އެވެ.


Maanagala ga hatchery eh gaaimu kuraane bayaku hoadhanee\nމޫދުކޮށީގައި ފާނަ އާލާކުރުން--\n22 ނޮވެންބަރ 2020 - 13:55:24\nގއ. މާނާގަލާގައި މަލްޓި ސްޕީޝީޒް ހެޗަރީއެއް ގާއިމުކުރާނެ ބަޔަކު ހޯދަން ފިނޭންސް މިނިސްޓްރީން އިއުލާންކޮށްފި އެވެ.\nފިނޭންސް މިނިސްޓްރީން ކުރި އިއުލާނެއްގައި ބުނީ ދިވެހި ސަރުކާރުން ވޯލްޑް ބޭންކުގެ ހިލޭ އެހީގައި ހިންގަމުންދާ ސަސްޓެއިނަބަލް ފިޝަރީޒް ރިސޯސަސް ޑިވެލޮޕްމެންޓް ޕްރޮޖެކްޓްގެ ދަށުން ގއ. މާނާގަލާގައި މަލްޓި ސްޕީޝީޒް ހެޗަރީއެއް ގާއިމްކުރުމުގެ މަސައްކަތް ޑިޒައިން ބިލްޑް، ފައިނޭންސް، އޮޕަރޭޓް، މެއިންޓެއިން އަދި ޓްރާންސްފާ އުސޫލުން ކޮށްދޭނެ ފަރާތެއް ހޯދުމަށް ހަމަޖެހިފައިވާ ކަމަށެވެ.\nއެކަމަށް ޝައުގުވެރިވާ ފަރާތްތަކަށް ފުރުސަތު ހުޅުވާލާފައިވާއިރު ފިނޭންސް މިނިސްޓްރީން ބުނީ ކޮންސްޓްރަކްޝަން މަސައްކަތް ނިންމުމަށް ހަމަޖެހިފައިވާ މުއްދަތަކީ 12 މަސް ދުވަސް ކަމަށާއި އަދި ހެޗަރީ ހިންގުމަށް ދޫކުރެވޭ މުއްދަތަކީ 20 އަހަރު ދުވަސް ކަމަށެވެ. އެ ޕްރޮޖެކްޓްގައި މާޖިން އޮފް ޕްރިފެރެންސް ދިނުމަށް ހަމަޖެހިފައިނުވާ ކަމަށް ވެސް ބުނެ އެވެ.\nއަދި ޕްރޮޖެކްޓްގެ ޕްރޮކިއުމަންޓް ކުރިޔަށް ގެންދިއުމަށް ހަމަޖެހިފައިވަނީ އިންޓަނޭޝަނަލް ކޮމްޕެޓިޓިވް ޕްރޮކިއުމަންޓް އުސޫލުގެ މަތިން، ވޯލްޑް ބޭންކުގެ ސިންގަލް ސްޓޭޖް ޓޫ އެންވެލޮޕް އުސޫލުން ކަމަށް ވެސް ބުނެފައިވެ އެވެ.\nފިނޭންސް މިނިސްޓްރީން ބުނީ އެ މަސައްކަތްކުރުމަށް ކުރިމަތިލާ ފަރާތްތަކުގެ ނެޓް ވޯތްގެ ގޮތުގައި މަދުވެގެން ފަސް މިލިއަން އެމެރިކާ ޑޮލަރު ހުންނަން ޖެހޭނެ ކަމަށެވެ. އަދި އެ މަސައްކަތަށް ކުރިމަތިލާ ފަރާތުން ޓެންޓޭޓިވް އިންވެސްޓްމެންޓް ޕްލޭން އަދި ޓެންޓޭޓިވް ފައިނޭންސިން ޕްލޭން ހުށަހަޅަންވާނެ ކަމަށް ވެސް ވަނީ ބުނެފަ އެވެ.\nމިނިސްޓްރީން ބުނީ ޕްރޮޖެކްޓްގައި ބައިވެރިވުމަށް ރަޖިސްޓްރީ ކުރުމަށްޓަކައި 1,500 ރުފިޔާ ނުވަތަ 100 ޔޫއެސް ޑޮލަރުގެ ނަން-ރިފަންޑަބަލް ރަޖިސްޓްރޭޝަން ފީއެއް ދައްކަވަންޖެހޭނެ ކަމަށާއި ފައިސާ ބަލައިގަންނާނީ ޖެނުއަރީ ހަތަރު ވަނަ ދުވަހުގެ ނިޔަލަށް ކަމަށެވެ.\nއަދި ޕްރޮޕޯސަލް ހުޅުވުން އޮންނާނީ އަންނަ މަހުގެ ފަސް ވަނަ ދުވަހުގެ 11:00 ގައި ފިނޭންސްގެ ނެޝަނަލް ޓެންޑާގެ ޖަލްސާކުރާ މާލަމުގައި ކަމަށާއި ޕްރޮޕޯސަލްތައް ހުންނަންވާނީ ސިޓީއުރައެއްގައި ބަންދުކޮށް، ބޭރުގައި ޕްރޮޕޯސަލްއަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީހާއި ވަގުތު އަދި ޕްރޮޕޯސަލް ހުށަހަޅާ ފަރާތުގެ ނަން ވެސް ލިޔެފައި އޮންނަންވާނެ ކަމަށެވެ.\nދިނޭންސް މިނިސްޓްރީން ބުނީ ފައިނޭންޝަލް އެންވެލޮޕް ހުޅުވާނީ ޓެކްނިކަލް އިވެލުއޭޝަންގައި ފާސްވާ ފަރާތްތަކުގެ އެކަނި ކަމަށާއި ޓެކްނިކަލް އިވެލުއޭޝަންގައި ފާސްނުވާ ފަރާތްތަކުގެ ފައިނޭންޝަލް އެންވެލޮޕް ނުހުޅުވައި އަނބުރާ ރައްދު ކުރެވޭނެ ކަމަށެވެ.


SunOnline: Saudi aai Iranuge masooluverin Baghdad gai ithuru sihru bahdhaluvumeh baahvaifi\nސައޫދީ އާއި އީރާނުގެ މަސްއޫލުވެރިން ބަޣްދާދުގައި އިތުރު ސިއްރު ބައްދަލުވުމެއް ބާއްވައިފި\nމުހައްމަދު ޖަވާދު ޔޫސުފު 03 May 2021, 14:33\nއީރާނުގެ ޚާރިޖީ ވުޒަރާގެ ތަރްޖަމާން ސައީދު ޚަތީބު ޒާދާ\nބަޣްދާދު (މޭ 3) : ސައޫދީ އާއި އީރާނުގެ މަސްއޫލުވެރިން ބަޣްދާދުގައި ސިއްރިޔާތުގައި އިތުރު ބައްދަލުވުމެއް މިދިޔަ އެޕްރީލް މަހުގެ ފަހުކޮޅުގައި ބާއްވައިފި ކަމަށް އެމެރިކާގެ ނޫހެއްކަމަށްވާ ނިއުޔޯކް ޓައިމްސް ބުނެފި އެވެ.\nނިއުޔޯކް ޓައިމްސް ބުނާ ގޮތުން އިރާގު ސަރުކާރުގެ ބެލުމުގެ ދަށުން ބޭއްވި އެ ބައްދަލުވުމުގައި ސައޫދީގެ ފަރާތުން ބައިވެރިވެފައި ވަނީ އެގައުމުގެ ޖާސޫސީ އިދާރާގެ ވެރިޔާ އެވެ. އީރާނުގެ ފަރާތުން ބައިވެރިވެފައި ވަނީ އީރާނުގެ އަމަނާބެހޭ އިސް މަސްއޫލުވެރިއެކެވެ.\nލަންޑަންގައި ނުކުންނަ ނޫހެއްކަމަށްވާ "ފައިނޭންޝަލް ޓައިމްސް" އިން ވަނީ މިދިޔަ އެޕްރީލް މަހުގެ9ވަނަދުވަހު އީރާނާއި ސައޫދީ މަސްއޫލުވެރިންވަނީ ބަޣްދާދުގައި ސިއްރު ބައްދަލުވުމެއް ބާއްވައި ދެގައުމުގެ ގުޅުންތައް އަލުން އިއާދަކުރުމާ އަދި ގުޅުންތައް ރަނގަނޅު ކުރުމާބެހޭ ގޮތުން މަޝްވަރާތަކެއް ކުރެއްވިކަން ހާމަކޮށްފަ އެވެ. އިރާގުގެ އިތުބާރުހުރި މަސްދަރަކާ ހަވާލާދީ ރަޝިއާގެ ނޫހެއްކަމަށްވާ "ނިޒަވިސީމާޔާ" އިންނާ އަދި ރޮއިޓާސް އިން އެދުވަސްވަރުވަނީ މިޚަބަރު ކަށަވަރުކޮށްދީފަ އެވެ.\nއެއަށް ފަހު ސައޫދީ ބާރުގަދަ މީހާގެ ގޮތުގައި ސިފަކުރެވޭ އެގައުމުގެ ވަލީއުލްއަހްދު މުހައްމަދު ބިން ސަލްމާންވަނީ އޭނާ ކުރިން އީރާނާމެދު ގެންގުޅުއްވި ހަރުކަށި ރާގު މުޅިން ބަދަލުކުރައްވައި އީރާނަކީ ސައޫދީގެ އަވަށްޓެރި ގައުމެއް ކަމަށް ސިފަކުރައްވައި އީރާނާ ގުޅުންތައް ރަނގަނޅު ކުރަން ބޭނުންވާ ކަމަށް ވިދާޅުވެ މިދިޔަ އެޕްރީލް މަހުގެ 27 ވަނަ ދުވަހު ވާހަކަ ދައްކަވާފަ އެވެ.\nސައޫދީއާއި އީރާނާ ދެމެދު ކަނޑާލާފައިވާ ގުޅުންތައް އަލުން ރަނގަނޅު ކުރުމުގެ މަސައްކަތްތަކެއް އިރާގު މެދުވެރިއަކަށްވެގެން ކުރަމުން ގެންދާކަމުގެ ޚަބަރުތައް ފެތުރިފައިވާ މިދަނޑިވަޅުގައި އީރާނުގެ ޚާރިޖީ ވުޒާރާގެ ތަރްޖަމާން ސައީދު ޚަތީބު ޒާދާ އިއްޔެވަނީ ސައޫދީ އާ ގުޅުންތައް ރަނގަނޅުކުރަން އީރާން ބޭނުންވާކަމާ ކޮންމެ ލެވެލްއެއްގައި ވެސް ސައޫދީއާ މަޝްވަރާކުރަން އީރާން އޮތީ ތައްޔާރަށް ކަމަށް ވިދާޅުވެ ވާހަކަ ދައްކަވާފަ އެވެ.\nއީރާނާމެދު ސައޫދީ ގެންގުޅޭ ސުލޫކު އިޖާބީ ގޮތަކަށް ބަދަލުވަމުންދާތަން ފެންނަ ކަމަށް ވެސް އީރާނުގެ ޚާރިޖީ ވުޒާރާގެ ތަރްޖަމާނު ވިދާޅުވި އެވެ. ސައޫދީން އީރާނާ ގާތްވަމުންދަނީ އެމެރިކާއިން އީރާނާ ގާތްވުމުގެ ސިޔާސަތެއް ގެންގުޅެން ފަށާފައިވާ ދަނޑިވަޅެއްގަ އެވެ. އެމެރިކާ މިހާރު ގެންދަނީ އީރާނުގެ ނިއުކްލިޔާ އެއްބަސްވުމަށް އެނބުރި ރުޖޫއަވުމާ ބެހޭ ގޮތުންނާ އަދި އީރާނާ ދެކޮޅަށް އަޅާފައިވާ ދަތިކުރުމުގެ ފިޔަވަޅުތައް އުވާލުމާ ބެހޭ ގޮތުން ޔޫރަޕްގެ އިއްތިޙާދު މެދުވެރިއެއްގެ ބައި އަދާކޮށްގެން ވިއެނާގައި އީރާނާއެކު މަޝްވަރާތަކެއް ކުރަމުންނެވެ.\nމިމަޝްވަރާތަކަށް ކުރިއެރުން ލިބެމުންދާއިރު އެމެރިކާގެ ރައީސް ޖޯ ބައިޑެން ވަނީ އީރާނާ މުއާމަލާތް ކުރުމުގައި އެމެރިކާގެ ސިޔާސަތަށް އައި ބަދަލު އެމެރިކާއަށް ބަރޯސާވާ އަރަބި ގައުމުތަކަށް އަންގައިދިނުމަށްޓަކައި އެގައުމުތަކަށް މަންދޫބަކު ފޮނުވަން ނިންމަވާފަ އެވެ.\nއެމެރިކާއަށް އެންމެ ބޮޑަސް ބަރޯސާވާ އަރަބި ގައުމުތަކުގެ ތެރޭގައި ހިމެނޭ ސައޫދީ، މިސްރު، އުރުދުން އަދި ޔޫއޭއީ އަށް ޚާއްސަ މަންދޫބަކު ފޮނުވުމުގައި ރައީސް ޖޯ ބައިޑެންގެ ބޭނުމަކީ އެމެރިކާއިން އީރާނުގެ ނިއުކްލިޔާ އެއްބަސްވުމަށް އެނބުރި ރުޖޫއަވާނެކަމާ އެއާއެކު އީރާނާދެކޮޅަށް އަޅާފައިވާ ދަތިކުރުމުގެ ފިޔަވަޅުތައް އުވާލާނެކަން އެގައުމުތަކަށް އެންގުމާ އަދި އީރާނާ މުއާމަލާތް ކުރުމުގައި އެމެރިކާގެ ސިޔާސަތަށް ގެނައި ބަދަލުގެ ސަބަބުން އެމެރިކާއަށް ބަރޯސާވާ އަރަބި ގައުމުތަކަށް ނުރައްކަލެއް ކުރިމަތިނުވާނެކަމުގެ ޔަގީންކަން ދެއްވުންކަމަށް މުރާސިލުން ބުނެ އެވެ.\nސައޫދީން އީރާނާ ގާތްވުމުގެ ސިޔާސަތެއް ގެންގުޅެން މިފެށީ ސައޫދީ އަށް ނާކާމިޔާބު ވަމުންދާ ޔަމަންގެ ހަނގުރާމައިން ސަލާމަތް ވާނެގޮތެއް ފެންނަން އޮތީ އީރާން މެދުވެރިކޮށް ކަމަށްވާތީ އެކަމުގެ ބޭނުމުގައި ކަމަށް ގިނަ މުހައްލިލުން ވިދާޅުވެ އެވެ. ސައޫދީ ޔަމަންގައި ހަނގުރާމަކުރާ ހޫޘީ ޖަމާއަތަކީ އީރާނުގެ މަދަދު ލިބޭ ޖަމާއަތެކެވެ.\nހޫޘީން ބަލިކުރުމަށް ސައޫދީ ސިފައިން ނުކުޅެދިފައިވާއިރު ހޫޘީންގެ ބަދަލުހިފުމުގެ ޙަމަލާތައް ވެސް މިފަހަކަށް އައިސްދަނީ ސައޫދީ ތެލުގެ މަރުކަޒުތަކާއި އެއާޕޯޓްތަކާއި އެނޫންވެސް އިގްތިސާދީ މަރުކަޒު ތަކަށް އަމާޒު ކުރަމުންނެވެ. އެހަަމަލާތައް ހުއްޓާލާނީ ސައޫދީ ސިފައިން ޔަމަންގައި ކުރާ ހަނގުރާމަ ހުއްޓާލުމުން ކަމަށް ވެސް ހޫޘީން ބުނެއެވެ. (ނޫސްއެޖެންސީތައް)


ފުޓްސަލް ޗެލެންޖްގެ ކުއާރޓަރ ފައިނަލްގެ މެޗްތައް - ކުޅިވަރެ.ކޮމް\nފުޓްސަލް ޗެލެންޖްގެ ކްއާޓާރ ފައިނަލްގެ ފުރަތަމަ މެޗްގައި 23 ފެބްރުއަރީ 2022 ގެ ހަވީރު 04:00 ގައި ބައްދަލުކުރީ އެފްސީ މެޑޫސާ އަދި ވިލިނގިލީ މަސްވެރިންގެ ކްލަބެވެ. މިމެޗް އެފްސީ މެޑޫސާ ކާމިޔާބުކުރީ 3-1 ލަނޑުންނެވެ. މިމެޗްގެ އެންމެ މޮޅު ކުޅުންތެރިއަކަށް ހޮވިފައިވަނީ އެފްސީ މެޑޫސާގެ ޖާޒީ ނަންބަރ 19، އިސްމާއިލް އަޒީޒެވެ.\nކްއާޓާރ ފައިނަލްގެ ދެވަނަ މެޗްގައި 23 ފެބްރުއަރީ 2022 ވަނަ ދުވަހުގެ 05:00 ގައި ބައްދަލުކުރީ މިފްކޯ އަދި ވިލި ޕޮލިސް ކްލަބެވެ. މިމެޗް މިފްކޯއިން ކާމިޔާބުކުރީ 2-1 ލަނޑުންނެވެ. މިމެޗްގެ އެންމެ މޮޅު ކުޅުންތެރިއަކަށް ހޮވިފައިވަނީ މިފްކޯގެ ޖާޒީ ނަންބަރ 8، އިބްރާހިމް އަޝްވާޑެވެ.\nކުއާޓާރ ފައިނަލްގެ3ވަނަ މެޗްގައި 24 ފެބްރުއަރީ 2022 ވަނަ ދުވަހު 04:00ގައި ބައްދަލުކުރީ ކޫއްޑޫ އެއާޕޯޓްގެ ޓީމާއި ލެޓްސްގޯ ވިލީގެ ޓީމެވެ. މިމެޗް 4-2 ލަނޑުން ކާމިޔާބުކުރީ ލެޓްސްގޯ ވިލިގެ ޓީމެވެ. މިމެޗްގެ އެންމެ މޮޅު ކުޅުންތެރިއަކީ އެޓީމުގެ ޖާޒީ ނަންބަރ 17، އިސްމާއިލް ވަޖީހެވެ.\nކްއާޓާރ ފައިނަލްގެ ފަހުމެޗްގައި 24 ފެބްރުއަރީ 2022 ވަނަދުވަހުގެ ހަވިރު 05:00ގައި ބައްދަލުކުރީ ކެޕިޓަލް ސިޓީ އަދި މޭރީ ސްޕޯޓްސް ކްލަބްގެ ޓީމެވެ. މިމެޗް 3-2 ލަނޑުން ކާމިޔާބުކުރީ މޭރީ ސްޕޯޓްސް ކްލަބްގެ ޓީމެވެ. މިމެޗްގެ އެންމެ މޮޅު ކުޅުންތެރިއަކަށް ހޮވިފައިވަނީ މޭރީ ސްޕޯޓްސްގެ ޖާޒީ ނަންބަރ 17، އަލީ ޝިޔާހްއެވެ.\nސެމީ ފައިނަލްގެ މެޗްތައް ކުޅުމަށް ހަމަޖެހިފައިވަނީ 26 ފެބްރުއަރީ 2022 ވަނަ ދުވަހުގެ ހަވީރުއެވެ. ފުރަތަމަ މެޗްގައި ހަވީރު 04:00 ގައި ބައްދަލު ކުރާނީ އެފްސީ މެޑުސާ އަދި މިފްކޯއެވެ. ދެވަނަ މެޗްގައި ހަވީރު 05:00 ގައި ބައްދަލުކުރާނީ މޭރީ ސްޕޯޓްސް ކްލަބް އަދި ލެޓްސްގޯ ވިލިގެ ޓީމެވެ.\nފުޓްސަލް ޗެލެންޖްގެ ސެމީ ފައިނަލްގެ މެޗްތައް


ހުވަދުއަތޮޅު އުތުރުބުރީ ދެއްވަދޫ ކައުންސިލްގެ އިދާރާ\nހުވަދުއަތޮޅު އުތުރުބުރީ ދެއްވަދޫ ކައުންސިލްގެ އިދާރާ / ގއ. ދެއްވަދޫ\nސިވިލް ސަރވިސް މުވައްޒަފުންނަށް ހަމަޖެހިފައިވާ އުޞޫލުން ސަޕޯޓިންގ ކޯ އެލަވަންސްގެ ގޮތުގައި ލިބިލައްވާ -/1200 ރުފިޔާ (މަހަކު)\nކައުންސިލްގެ އިދާރާގެ މަސައްކަތްތަކާގުޅޭ އެންމެހައި ކަންކަމުގައި ކައުންސިލަށާއި ސެކްރެޓަރީ ޖެނެރަލަށް ޖަވާބުދާރީވުން.\nކައުންސިލުން ފާސްކުރާ ނިންމުންތައް ތަންފީޒުކުރުމަށް ފުރިހަމައަށް އެއްބާރުލުންދީ، އެފަދަ ނިންމުންތައް ތަންފީޒުކުރުމުގައި އިދާރީގޮތުން ކުރަންޖެހޭ އެންމެހައި ކަންކަން ސެކްރެޓަރީ ޖެނެރަލް ނުވަތަ ސުޕަވައިޒަރުގެ ލަފަޔާ އިރުޝާދުގެ މަތިން ކުރުން.\nކައުންސިލްގެ އިދާރާއިން ކަނޑައަޅާ މިސްކިތެއްގައި، ކަނޑައަޅާ ތާވަލާއި އެއްގޮތަށް ކޮންމެ ނަމާދު ވަގުތެއްގެ ގަޑިޖެހުމުގެ 15 މިނިޓް ކުރިން މިސްކިތަށް ގޮސް މިސްކިތުގެ އެތެރެއާއި ބޭރު ސާފް ކުރުމާއި ކަރަންޓް ދިނުން.\nކޮންމެ ނަމާދު ވަގުތެއްގެ 15 މިނެޓް ކުރިން މިސްކިތުގެ އޭސީތައް ޖެއްސުމާއި، ނަމާދުގެ ޖަމާޢަތް ނިމި 15 މިނެޓްވުމުން އޭސީތައް ނިއްވުން.\nކޮންމެ ދުވަހަކު މަދުވެގެން އެއްފަހަރު މިސްކިތު ގޯތިތެރެއާއި މިސްކިތް ހިމެނޭ މަގު ކުނިކަހާ ސާފް ތާހިރުކުރުމާއި އެކު ގަސްތަކަށް ފެންދީ ބެލެހެއްޓުން.\nކޮންމެ ދުވަހަކު މަދުވެގެން އެއްފަހަރު މިސްކިތުގެ ދޮރުތަކާއި ދޮރުފަތްތައް ސާފްކުރުން.\nފަރުޟު ފަސްނަމާދުގެ އިތުރަށް ޖަމާޢަތުގައި ކުރެވޭ ނަމާދުތައް ކުރުމަށް މިސްކިތް ތައްޔާރު ކުރުމަށް ކުރަންޖެހޭ ކަންކަން ކުރުން.\nކޮންމެ ހަފްތާކު މަދުވެގެން2ފަހަރު މިސްކިތުގެ ހުރިހާ ފަންކާތަކާއި، އޭސީ، ފަރނީޗަރ ހޮޅިބުރި އަދި ލައިޓްތައް ސާފްކުރުން.\nމިސްކިތުގެ ވަޅުދިޔަ ހިއްކަންޖެހޭ ވަޤުތުތަކުގައި އެމަސައްކަތް ކުރުން.\nރަމަޟާންމަސްފަދަ ޚާއްޞަ މުނާސަބަތަކަށް ނުވަތަ އެނޫންގޮތަކަށްވިއަސް މިސްކިތުގެ ކުލަ/ދަވާދުލުމާއި މިސްކިތް ޒީނަތްތެރިކުރުންފަދަ މަސައްކަތުގައި ޢަމަލީގޮތުން ބައިވެރިވެރި އެ މަސައްކަތް ކުރުން.\nކޮންމެ ނަމާދު ވަގުތެއްގެ ގަޑިޖެހުމުގެ 15 މިނިޓް ކުރިން މިސްކިތަށް ގޮސް ވުޟޫ ކުރާ އިސްކުރުބަރިއާއި ފާޚާނާތައް ސާފްކުރުމާއި، ނަމާދުގެ ޖަމާޢަތް ނިމޭތާ 15 މިނެޓް ފަހުން ފާޚާނާތައް ބަންދު ކުރުން.\nމިއިދާރާގެ ހުރިހާ މުވައްޒަފުން ޝާމިލުވެގެން ކުރަންޖެހޭ ކަންތައްތަކާއި، އަދި ދިމާވާ މުހިންމު ކަންތައްތަކާ ގުޅިގެން ކުރަންޖެހޭ އެހެނިހެން ރަސްމީ ކަންތައްތައް ކުރުން.\nއަދި މީގެއިތުރުން، މިއިދާރާއިން އެހެން ޙާއްޞަ މަސައްކަތެއް ޙަވާލުކޮށްފިނަމަ އެމަސައްކަތެއް ނުވަތަ އެމަސައްކަތްތައް ކުރުން.\nލިޔަން ކިޔަން އެނގުން\nނޯޓް: ލިޔަންކިޔަން އެނގޭކަން ދެނެގަންނާނީ، ދަށްވެގެން ގްރޭޑް5(ފަހެއް) ނިންމި ކަމުގެ ލީވިންގ ސެޓްފިކެޓް ނުވަތަ ލިޔަން ކިޔަން އެނގޭ ކަމަށް ސަރުކާރުގެ ކަމާބެހޭ އިދާރާއަކުން ބަޔާންކޮށް ދޫކުރާ ލިޔުމަށް ބަލައިގެންނެވެ.\nމަޤާމުގެ މަސައްކަތާއި ގުޅޭ ތަޢުލީމީ ރޮނގުތައް:\nފުރިހަމަ ކޮށްފައިވާ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން އަދި ކައުންޓަރުން އަދި ތިރީގައިވާ ލިންކުން ލިބެންހުންނާނެއެވެ) http://www.csc.gov.mv/dv/downloads/15151\nވަޒީފާއަށް އެދޭ ފަރާތުގެ ވަނަވަރު (ގުޅޭނެ ފޯނު ނަންބަރާއި އީ-މެއިލް އެޑްރެސް ހިމެނޭގޮތަށް(\n(ހ) ސިވިލް ސަރވިސްގެ ވަޒީފާއެއްގައި، ދައުލަތުގެ މުއައްސަސާއެއްގައި، ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާ ނަމަ އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި )އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ށ) ސިވިލް ސަރވިސްގެ ތަޖުރިބާގެ ތެރެއިން https://myaccount.csc.gov.mv އިން ފެންނަންނެތް ތަޖުރިބާގެ މުއްދަތުތައް ހާމަކޮށްދިމުގެ ގޮތުން އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް )އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ނ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާ ނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް( ވަކިވަކިން ބަޔާންކޮށްފައިވާ އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ރ) ޤައުމީ ނުވަތަ ބައިނަލްއަޤުވާމީ ޖަމްއިއްޔާ ނުވަތަ ޖަމާއަތެއްގައި މަސައްކަތް ކޮށްފައިވާ ނަމަ، އަދާކޮށްފައިވާ ވަޒީފާ، އަދި ވަޒީފާ އަދާކުރި މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ ތަނަކުން ދޫކޮށްފައިވާ ލިޔުން (މި ލިޔުމުގައި އަދާކޮށްފައިވާ މަޤާމަކީ މުސާރަދެވޭ މަޤާމެއްކަން ނުވަތަ ނޫންކަން ބަޔާންކޮށްފައި އޮންނަންވާނެއެވެ. ނުވަތަ ބަދަލުގައި އެކަން ބަޔާންކޮށް އެ ތަނަކުން ދޫކޮށްފައިވާ ރަސްމީ ލިޔުމެއް ހުށަހަޅަންވާނެއެވެ.(\n(ބ) ދަޢުލަތުގެ އުވައިލައިފައިވާ އިދާރާއެއްގައި، ނުވަތަ އުވައިލައިފައިވާ އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި، ނުވަތަ އުވައިލައިފައިވާ ޤައުމީ ނުވަތަ ބައިނަލްއަޤްވާމީ ޖަމިއްޔާ ނުވަތަ ޖަމާއަތެއްގައި މަސައްކަތްކޮށްފައިވާ ނަމަ، އަދާކޮށްފައިވާ ވަޒީފާ އަދި ވަޒީފާގެ މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް )އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން ލިބެންނެތް ނަމަ، ރެކްރޫޓްމަންޓް އުޞޫލުގެ ޖަދުވަލު 8 ގައިވާ "ވަޒީފާއަށް އެދޭފަރާތުގެ ރެފަރެންސް ޗެކް ފޯމު".\nއަސާސީ ޝަރުޠު ހަމަވުން (%50)\nއަސާސީ ޝަރުޠަށްވުރެ އިތުރަށް ލިބިފައިވާ ތަޢުލީމު (%5)\nލިބިފައިވާ ތަޖުރިބާ (%5)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 16 ޑިސެމްބަރ 2021ވާ ބުރާސްފަތި ދުވަހުގެ މެންދުރު 13.00ގެ ކުރިން، ހުވަދުއަތޮޅު އުތުރުބުރީ ދެއްވަދޫ ކައުންސިލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް މިއިދާރާގެ އީމެއިލް [email protected]council.gov.mvމެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާރކްސް ލިބޭފަރާތްތައް ޝޯޓްލިސްޓް ކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި ޕްރެކްޓިކަލްސް އޮންނާނީ، 22 ޑިސެމްބަރ 2021 އާއި 30 ޑިސެމްބަރ 2021 އާ ދެމެދު، ހުވަދުއަތޮޅު އުތުރުބުރީ ދެއްވަދޫ ކައުންސިލްގެ އިދާރާ ގައެވެ. ވުމާއެކު، އެ މުއްދަތުގައި އިންޓަރވިއު އައި ޕްރެކްޓިކަލްސް އަށް ތައްޔާރުވެގެން ތިބުމަށްވެސް ދަންނަވަމެވެ.\n"ވަޒީފާއަށް ކުރިމަތިލީފަރާތްތަކަށް ޕޮއިންޓް ލިބުނުގޮތުގެ ޝީޓް (A2 ފޯމު( އާންމުކުރުން"\nއިންޓަވިއު ބާއްވާތާ ރަސްމީ ބަންދު ނޫން3ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓު ލިބުނު ގޮތުގެ ޝީޓް A2) ފޯމު(" އާންމުކޮށް ފެންނާނެހެން މިއިދާރާގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓު ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމުކުރާ ދުވަހުން ފެށިގެން ރަސްމީ ބަންދު ނޫން3ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6820023 އަށެވެ.\nއީ-މެއިލް ކުރާނީ [email protected]council.gov.mvއަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަނުކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަނުކުރުމުގެ އުޞޫލާގުޅޭ" (http://www.csc.gov.mv/dv/recruitment-usoolu) އިން ލިބެން ހުންނާނެއެވެ.\n03 ޖުމާދަލްޢޫލާ 1443\n07 ޑިސެންބަރު 2021\nޕަބްލިޝްކުރި ތާރީޚު: 07 ޑިސެންބަރު 2021\nޕަބްލިޝްކުރި ގަޑި: 21:16\nސުންގަޑި: 16 ޑިސެންބަރު 2021 13:00


SunOnline: Eriksen an'buraa genevuny avas faruvaa dhinumun: Doctor\nއެރިކްސަން އަނބުރާ ގެނެވުނީ އަވަސް ފަރުވާ ދިނުމުން: ޑޮކްޓަރު\nޢަބްދުﷲ އައިމަން 13 Jun 2021, 21:23\nކުޅުންތެރިން އެރިކްސަންގެ ވަށާލައި އެތުރިލައިގެން --- ފޮޓޯ/ ގެޓީ\nޔޫރޯ 2020ގެ ގްރޫޕް ބީގައި ހޮނިހިރު ދުވަހުގެރޭ ޑެންމާކާއި ފިންލެންޑް ބައްދަލުކުރި މެޗުގެ ތެރެއިން ޑެންމާކުގެ ތަޖުރިބާކާރު މިޑްފީލްޑަރު ކްރިސްޓިއަން އެރިކްސަން ހޭނެތިގެން ދަނޑު މައްޗަށް ވެއްޓިގެން ފަރުވާން ދޭން ފެށި އިރު، ހިތް އޮތީ ހުއްޓިފައި ކަމަށާއި، އަނބުރާ ގެނެވުނީ ކިރިޔާ ކަމަށް އޭނާ ބެލި ޑެންމާކުގެ ޑޮކްޓަރު ބުނެފި އެވެ.\nރެފުރީ އެންތަނީ ޓެއިލާ ވަގުތުން މެޗު ހުއްޓާލައި ސިއްހީ އޮފިޝަލުން ދަނޑަށް އެރުމުގެ ކުރިން އެރިކްސަންއަށް ދަނޑުމަތީގައި ފަސްޓް އެއިޑް ދީފައި ވަނީ ޑެންމާކުގެ ކެޕްޓަން ސިމޯން ކިއޭ އެވެ. އެގޮތުން ދަނޑުމަތީ އެރިކްސަންއަށް އެންމެ ފުރަތަމަ ސީޕީއާރް ދިނީ ކިއާ އެވެ. ސިއްހީ އޮފިޝަލުންގެ ފަރުވާއަށް ފަހު އެރިކްސަން ހޮސްޕިޓަލަށް ގެންދިޔަ އިރު، ހޭއަރާފައިވާ ކަމަށާއި އޭނާ ސަލާމަތް ކުރެވުނީ އަވަސް ފަރުވާ ލިބުމުން ކަމަށް ޑެންމާކުން ބުނެފައިވާ އިރު، މިހާޜު އަންނަނީ އޭނާގެ ހާލު ރަނގަޅުވެ، ޓީމު ކުޅުންތެރިންނާ ވާހަކަ ވެސް ދައްކަމުން ކަމަށް ޓީމުން ވަނީ ބުނެފަ އެވެ.\nއެހެން ނަމަވެސް އެރިކްސަންއަށް ފަރުވާދޭން ޑެންމާކުގެ ޑޮކްޓަރުން ދިޔައިރު، އޭނާ އޮތީ 50-50 ހާލަތެއްގައި ކަމަށާއި، ހިތްވެސް އޮތީ ހުއްޓިފައި ކަމަށް އޭނާ ބެލި ޑޮކްޓަރު ވަނީ ބުނެފަ އެވެ.\n"އަހަރަމެންނަށް އޭނާ ލިބުނީ ހަމަ ކިރިޔާ. ގާތްގަނޑަކަށް އެރިކްސަން ނެތޭ ވެސް ބުނެވޭ ވަރުގައި ކަންތައް އޮތީ. އެކަމަކު އޭރު ދިން ފަރުވާއާ އެކު އެރިކްސަންގެ ހާލު ރަނގަޅުވާން ފެށި." އޭނާ ބެލި ޑޮކްޓަރު ޑރ. ބޮއެސަން ބުންޏެވެ.\nއޭނާ ބުނީ، އެރިކްސަން އަށް އެ ގޮތަށް ދިމާވި ވަގުތުން ފެށިގެން މެޑިކަލް ޓީމުން ފަރުވާ ދޭން ފެށުމާ ހަމައަށް ހިނގާ ދިޔަ ވަގުތުކޮޅުގައި އޭނަގެ ފުރާނަ ސަލާމަތް ކުރަން މުހިއްމު ކަންތައްތަކެއް ކުރެވިފައި ހުރި ކަމަށެވެ. އެގޮތުން އެންމެ މުހިއްމު ކަމަކީ އޭނަގެ ނޭވާ ނުހުއްޓޭ ގޮތަށް ހެދުން ކަމަށާއި ޓީމުގެ ކުޅުންތެރިން އެކަން ކޮށްފައި ހުރީ ރަނގަޅަށް ކަމަށެވެ.


އިންތިހާބު ފަސް ކުރަން ފުރުސަތެއް ނުދޭނަން: އިލެކްޝަންސް | Voice.mv\nއިންތިހާބު ފަސް ކުރަން ފުރުސަތެއް ނުދޭނަން: އިލެކްޝަންސް\nއެޕްރީލް މަހުގެ6ވަނަ ދުވަހަށް ތާވަލް ކޮށްފައިވާ ރައްޔިތުންގެ މަޖިލީހުގެ އިންތިހާބު، ފަސްކުރުމަށް މަސައްކަތްތަކެއް ކުރަމުންދާ ކަން އެނގިވަޑައިގަންނަވާ ކަމަށާއި އެހެން ނަމަވެސް އެ ފުރުސަތު ނުދެއްވާނެ ކަމަށް އިލެކްޝަންސް ކޮމިޝަނުގެ ރައީސް އަހްމަދު ޝަރީފް ވިދާޅުވެއްޖެ އެވެ.\nޝަރީފް މިގޮތަށް ވިދާޅުވީ މަޖިލިސް އިންތިހާބުގެ ތައްޔާރީތަކާއި ބެހޭގޮތުން މައުލޫމާތު ދެއްވުމަށް މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުންނެވެ.\nޝަރީފް ވިދާޅުވި ގޮތުގައި، މަޖިލިސް އިންތިހާބުގައި ވާދަކުރައްވާ ހުރިހާ ކެންޑިޑޭޓުންނަށް ވެސް ކެމްޕެއިން ކުރެއްވުމަށް މުއްދަތެއް ލިބިވަޑައިގެންނެވި ކަމަށެވެ. އެހެންވެ އެ މުއްދަތުގެ ތެރޭގައި ކެމްޕެއިން ނުކުރައްވައި މުއްދަތު އިތުރުކުރައްވަން އުޅުއްވާނަމަ އެކަމުގެ ޒިންމާ އިލެކްޝަންސް ކޮމިޝަނުން އުފުލަން ނުޖެހޭނެ ކަމަށް ޝަރީފް ވިދާޅުވިއެވެ.\nރައްޔިތުންގެ މަޖިލީހުގެ އިންތިހާބު ފަސްކުރުމަށް ބައެއް ފަރާތްތަކުން މަސައްކަތް ކުރަމުންދާ ކަމުގެ އަޑުތައް މި ދުވަސްކޮޅު ވަނީ ގަދަވެފައެވެ. އެކަން ފާހަގަކުރައްވައި ޝަރީފް ވިދާޅުވި ގޮތުގައި އިލެކްޝަންސް އިން ތިބީ އެކަމަށް ތައްޔާރު ވެގެން ކަމަށާއި މިހާތަނަށް އިންތިހާބު ލަސްކުރުމާއި ބެހެ މައްސަލައެއް ކޯޓަށް ހުށަހެޅި ކަމުގެ ލިޔުމެއް ލިބިފައި ނުވާ ކަމަށެވެ.\n""އަޅުގަނޑު މި ދަންނަވަނީ މި ފަހަރު ބާއްވާ މަޖިލިސް އިންތިހާބު ފަސް ކުރަންޖެހޭ އެއްވެސް ގާނޫނީ ހުއްޖަތެއް ނޯންނާނެ." މިއަދުގެ ނޫސްވެރިންގެ ބައްދަލުވުމުގައި ޝަރީފް ވިދާޅުވިއެވެ.\nމިއަދުގެ ނޫސްވެރިންގެ ބައްދަލުވުމުގައި އިލެކްޝަންސް އިން ވިދާޅުވި ގޮތުގައި އިންތިހާބުގެ ވޯޓު ކަރުދާސްތައް ވެސް މިހާރު ވަނީ ޗާޕުކޮށް ނިމިފައެވެ. މިފަހަރުގެ ވޯޓު ކަރުދާސް ޗާޕުކޮށްފައި ވަނީ ނޮވެލްޓީ ޕްރިންޓާސް އިންނެެވެ.


ކުށެއްނެތި މީހުން މަރާމީހާގެ ހުކުމަކީ ކޮބާ | ޙެޔޮބަސް\nHome ދީން ކުށެއްނެތި މީހުން މަރާމީހާގެ ހުކުމަކީ ކޮބާ\nރާއްޖޭގައި ފަހަކަށް އައިސް މިވަނީ މީހުން މެރުން އާންމުވެ ތޫނު ހަތިޔާރުން ތަފާތު އަނިޔާތައް މީހުންނަށް ދިނުން އާންމުވެފައެވެ. ﷲ ހަރާންކުރެއްވި މިފަދަ ފާފަތަކުގެ ހާއްޔަކަށް ރާއްޖެ ވެދާނެކަމުގެ ބިރު މިވަނީ ހީވެފައެވެ. މީގެ އެތައް އަހަރެއްކުރިން އަޒްލީނާގެ މަރަށްފަހު ދުވަސްތަކެއްވުމަށް ފަހު ވަރަށް ގާތްކޮށް މިވަނީ މީހުން މެރުމުގެ ހާދިސާތައް ހިނގާފައެވެ. ރައްޔިތުންގެ މަޖިލީހުގެ މެންބަރުންނާއި ގާނޫނީ ވަކީލުންނާއި ހަމައިން ފެށިގެން 65 އަހަރުގެ މުސްކުޅި އުމުރުގެ މީހުންނާއި ތުއްތުކުދިންވެސް މެރުންވަނީ ގިނަވެފައެވެ. އަދި ހަމަ އެހެންމެ އަޅުގަނޑުމެންގެ މި ނ އަތޮޅުގައިވެސް ފަހުގެ ތާރީޙްގައި2މީހުންވަނީ މަރާލާފައެވެ. މިގޮތުން މާފަރު ބަކުރުބެ ގެ އިތުރަށް ހެނބަދޫ ކުއްޖަކުވެސް ވަނީ މަރާލާފައެވެ. އަދި ނ.ޅޮހީ އާއިލާއަކަށް ނިސްބަތްވާ ހުވަރަފުށީގައި ދިރިއުޅުން ހުސައިން މަނިކްވެސް މި ފަނާވަނިވި ދުނިޔެއާއި އަލްވަދާއުކީ އަނިޔާވެރި އަތްތަކެއްގެ ޝިކާރައަކަށްވެގެންނެވެ. މާތް ﷲ އެ މަރުހޫމުންގެ ފުރާނައަށް ހެޔޮ ރަޙްމަތްލައްވާށިއެވެ. އާމީން.\nރާއްޖޭގައި މީހުން މެރުން އާންމުވަމުން އަންނައިރު މީހުން މެރުމުގެ ފާފައިގެ ބޮޑުކަމާއި މެދު ވިސްނާ އެފަދަ ފާފަތައް މަދުކުރެވޭނެ ގޮތްތައް މިވަނީ ވިސްނަންވެފައެވެ. އަޅުގަނޑު މިލިޔުމުގައި މި ހިމަނާލަނީ ކުށެއްނެތް އިންސާނުން މަރާ މީހާއި ބެހޭގޮތުން ކުރެވިފައިވާ ސުވާލަކަށް ޝައިޙް އިބްރާހިމް ފަރީދު ދެއްވާފައިވާ ޖަވާބެކެވެ. މި ޖަވާބު ކުރިންވެސް ހެޔޮބަސްގެ ކިޔުންތެރިންނާއި ހިއްސާކޮށްފައިވާނެއެވެ. އެހެންނަމަވެސް ގިނައިން ހަދުމަކޮށްދީ ބަޔާންކޮށް ދިނުމަކީ އެންމެ ރަނގަޅުގޮތެވެ.\nކުށެއްނެތް އިންސާނަކު މަރައިފި ނަމަ އެމަރާ މީހާގެ ހުކުމަކީ ކޮބާ؟ އަދި އޭނާއަށް ތައުބާވެވޭނެތަ؟ އަދި އޭނާ ތައުބޭވެ ހުރެ ކުށެއް ނެތި އޭނާ މަރުވުމުން އޭނާއަށް އެކަމުގަ އަޒާބު ލިބޭނެތަ؟\nއާދެ! ޝައްކެއް ނެތް ގޮތުގަ އިންސާނުންނަށް ﷲ ސުބްހާނަހޫ ވަތަޢާލާ ޙަރާމް ކުރައްވާފައިވޭ އަނެއް އިންސާނާގެ ލެޔަށް މުދަލަށް، އަބުރަށް އަރައިގަތުން، އެހެންވީމަ މިގޮތުން އަނެއް އިންސާނާގެ ލޭ އޮހޮރުވާލާފިކަމުގަ ވާނަމަ، އަނެކާ މަރާލާފިކަމުގަ ވާނަމަ ޝައްކެއް ނެތް ގޮތުގަ އޭނާ އެ އެރިގަތީ ބޮޑުވެގެންވާ ފާފަ އަކަށް. ﷲ ސުބްހާނަހޫ ވަތަޢާލާ ކިރިތި ޤުރުއާންގައި ވަޙީ ކުރައްވާފައިވާ އާޔަތުގެ މާނައަކީ “އަދި ގަސްތުގައި މުއުމިނު އަޅަކު މަރާފިކަމުގަ ވާނަމަ، ފަހެ އެމީހެއްގެ ޖަޒާ އަކީ ޖަހަންނަމަ އޭ” “އޭނާ އަބަދަށްޓަކައި އެތަނުގައި ދެމި ހުންނާނެތެވެ.” “އަދި ﷲ ސުބްހާނަހޫ ވަތަޢާލާ އޭނާގެ މައްޗަށް ކޯފާ އިސްކުރަށްވަވާހުއްޓެވެ.””އަދި އޭނަ އަށް ލަޢުނަތް ލައްވަވާ ހުއްޓެވެ.(އެބަހީ ރަޙްމަތުން ދުރުކުރައްވަވާ ހުއްޓެވެ.)””އަދި އޭނާ އަށް ބޮޑުވެގެންވާ ޢަޒާބު ތައްޔާރު ކުރެއްވެވިއެވެ.”\nއެހެންވީމާ ގަސްތުގައި މުއުމިނު އަޅަކު މަރައިފި މީހެއްގެ ޙުކުމަކީ އަބަދަށްޓަކާ ދެމި ހުންނަނިވި ގޮތުގައި ޖަނަންނަމަ. އެހެންވީމާ އެފަދަ އިންސާނަކު އެފަދަ ކަމެއް ކުރެވިއްޖެ ކަމުގައި ވާނަމަ އޭނާގެ މައްޗަށް އޮތީ ތައުބާވެ ގަތުމަށް އަވަސްވެ ގަތުން. އާދެ! ތައުބާވުން އަވަސްވެގަތުން، ވީހާވެސް އަވަހަކަށް އޭނާ ތައުބާވުން. އާދެ! މިގޮތުން އޭނާ އިޚްލާސްތެރި ތެދުވެރި ތައުބާއަކުން ތައުބާވީ، އެހެންވެއްޖެ ކަމުގަ ވާނަމަ އިންޝާﷲ އޭނާ އަކީ ޖަހަންނަމައިގެ އަހުލުވެރިޔަކަށް އޭގެ ފަހަކުން ނުވާނެ، އެހެންނަމަވެސް ޤިޔާމަތް ދުވަހުގަ އެއްކަލަ އިންސާނާޔަށް ހައްޤުތަކެއް އިބަހުރި، އެހެންވިމާ އެއިންސާނާއަށް އެކަމުގެ ބަދަލް ﷲ ސުބްހާނަހޫ ވަތަޢާލާ ޤިޔާމަތް ދުވަހުން ހެޔޮ ޘަވާބުން އެމީހަކަށް ދެއްވަވާނެ، ދެން އެހެންނަމަވެސް އެމީހަކު ޖަހަންނަމައިގެ އުޤޫބާތުން އިންޝާﷲ ސަލާމަތްވީ، އެހެންނަމަވެސް، މިސާލަކަށް މީހަކު ހަމަ އެގޮތަށް ޤަސްތުގައި މީހަކު މަރާފައިވަނިކޮށް ތައުބާ ނުވެ ހުއްޓާ މަރުވީ، އެހެންވެއްޖެ ކަމުގައި ވާނަމަ އޭނަ އެދިޔައީ ﷲ ތަޢާލާ ގެ މަޝީޢަތުގެ ތެރެޔަށް، އޭނަ އެދިޔައީ ﷲ ތަޢާލާ ގެ އިރާދަފުޅުގެ ދަށަށް، އާދެ! ﷲ އަންގަވާފައިވަނީ ﷲ އަށް ޝަރީކު ކުރުމުގެ ފާފަ ނުފުއްސަވާނެކަމަށް، މީހަކު ޝަރީކު ކުރާ ހާލުގަ ތައުބާ ނުވެ ހުއްޓާ މަރުވެއްޖެ ކަމުގަ ވާނަމަ، އެފާފަ ނުފުއްސަވާނެކަމަށް، އެހެންނަމަވެސް އެނޫން އެހެން ފާފައެއް ކޮށްފި މީހަކަށް އެއިލާހު އިރާދަ ކުރަށްވާފިނަމަ އެފާފަ އެއް ފުއްސަވާ ދެއްވަފާނެ! އެހެންވީމާ ﷲ އަށް ޝަރީކު ކުރުމެއްނޫން ގަސްތުގައި މީހެއް މެރުމަކީ، އެހެންވިމާ ﷲއަށް ޝަރީކު ކުރުން ނޫން އެހެންކަމަކަށް ޤަސްތުގައި މީހުން މެރުން ހިމެނިގެންވާތީވެ، ތައުބާ ނުވެ ހުއްޓާ މިފަދަ މީހެއް މަރުވެއްޖެ ކަމުގަ ވާނަމަ، ﷲ ސުބްހާނަހޫ ވަތަޢާލާ އިރާދަ ކުރައްވަވާފިކަމުގަ ވާނަމަ މިމީހާ ނަރަކައިން ސަލާމަތް ކުރައްވަވާ ސުވަރުގެ ވައްދަވަފާނެ! އެހެންނޫނިއްޔާ އެމީހަކު ޝައްކެއް ނެތްގޮތުގަ ސަލާމަތެއް ނުކުރައްވަވާނެ!…والله أعلم\nPrevious articleހިޔާލު ފާޅުކުރުމާއި މިނިވަން ނޫސްވެރިކަން\nNext articleމަގޭ ދަރިފުޅާ..( 1ވަނަބައި)\nދީން Nov 10, 2012


Thahugeegu Thakakee Yameen Dheke Birun MDP In Hingaa Jareemaa Eh: Jameel – adduLIVE\nތަހުގީގުތަކަކީ ޔާމީން ދެކެ ބިރުން އެމްޑީޕީން ހިންގާ ޖަރީމާއެއް\nApr 18, 2021, 16:26 ހަސަން ރަޝީދު\nކުރީގެ ރައީސް އަބްދުﷲ ޔާމީންގެ މައްޗަށް ކުރާ ތަހުގީގުތަކަކީ އެމަނިކުފާނު ދެކެ ބިރުން އެމްޑީޕީން ހިންގާ ޖަރީމާއެއް ކަމަށް ޔާމީންގެ ގާނޫނީ ވަކީލުންގެ ޓީމުގައި އިސްކޮށް އުޅުއްވާ ކުރީގެ ނައިބު ރައީސް ޑރ.މުހައްމަދު ޖަމީލު ވިދާޅުވެއްޖެއެވެ.\nމިއަދު ހެނދުނު ފުލުހުންގެ ތަހުގީގަކަށް ޔާމީން މާލެ ގެނެސްފައިވާއިރު، ޖަމީލު ވިދާޅުވީ މިއީ ސިލްސިލާ ގޮތެއްގައި ކުރެވޭ ތަހުގީގުތަކެއް ކަމަށާއި މިއީ ޔާމީން ގެނެސްދެއްވި ތަރައްގީ އާއި ހިދުމަތް ފަނޑު ކުރުމުގެ ގޮތުން ކުރާ ކަމެއް ކަމަށެވެ.\n"އަދި އެކަމުގެ ބިރުން ހަގީގަތުގައި އެމަނިކުފާނުގެ ވާދަވެރި ޕާޓީ ކަމަށްވާ އެމްޑީޕީ އާއި އަދި ހާއްސަ ގޮތެއްގައި ރައީސް އިބްރާހިމް މުހައްމަދު ސޯލިހު އިސްވެ ހުންނަވައިގެން ހިންގަވާ ވަރަށް ބޮޑު ޖަރީމާއެއްގެ ގޮތުގައި ސިފަކުރަނީ" ޖަމީލު ވިދާޅުވިއެވެ.\nއަދި މިހާ ހިސާބަށް އައިއިރު އެމްއެމްޕީއާރުސީގެ މައްސަލައިގައި، އެމްޑީޕީއަށް ނިސްބަތްވާ އެއްވެސް މީހެއްގެ މައްޗަށް ދައުވާއެއް އަދި ތަހުގީގެއްވެސް ކުރެވިފައި ނުވާ ކަމަށާއި އޭގެ އިތުރުން ކޮވިޑްގެ ހާލަތުގައި އެމްޑީޕީގެ މީހުން ނިސްބަތްވާ އެތައް މިނިސްޓްރީއަކާ އެތައް ތަނެއްގައި ހިނގައިދިޔަ ބޮޑެތި ވައްކަންތައް ވެސް ތަހުގީގު ކުރެވިފައި ނުވާ ކަމަށް ޖަމީލު ވިދާޅުވިއެވެ.\n"ރާއްޖޭގެ ހުރިހާ ރައްޔިތުން މިއަދު ބަސްބުނެފި. އެ ބަސް ބުނީ ރައީސް ޔާމީނުގެ މައްޗަށް، މިކުރާ ކަންތައްތަކަކީ ކަނޑައެޅިގެން އަނިޔާއެއް. އެއީ ޒާތީ ކަމެކޭ، ހަސަދަވެރިކަމެކޭ މީކީ ސިޔާސީ ކަމެކޭ. މީކީ އެއްވެސް ހާލެއްގައި ގާނޫނީ ކަމެއް ނުވަތަ ގާނޫނީ ކަމެއް އޮވެެގެން ކުރާ ކަމެއް ނޫނޭ. އެކަން ވޯޓުން ދައްކައިދިނީ ކައުންސިލް އިންތިހާބުގައި" ޖަމީލު ވިދާޅުވިއެވެ.\nއަދި އަދުލު އިންސާފަކީ އެމްޑީޕީއަށް ނުވަތަ އެހެން ފަރާތަކަށް ނުވަތަ އެއްވެސް ސިޔާސީ މީހެއްގެ ނުފޫޒުގެ ދަށުގައި އޮވެގެން ކުރާ ކަމަކަށް ވެގެން ނުވާނެ ކަމަށާއި އަދި އަދުލު އިންސާފަށް އަތް ބޭނުމަށް ރައީސް ނަޝީދާއި، ރައީސް ސޯލިހު އަދި އެމްޑީޕީއަށް ޖާގަ ނުދިނުމަށް ވެސް ޖަމީލު ވަނީ ގޮވާލައްވާފައެވެ.\nމީގެ އިތުރުން ޖޭއެސްސީ ބޭނުންކޮށްގެން "ފިއްތަވައިގެން" ފަނޑިޔާރުން ބޭނުން ކުރަން ކުރާ މަސައްކަތްތަކަށް ނޫނެކޭ ބުނުމަށް ވެސް ޖަމީލު ގޮވާލެއްވި އެވެ.


Bangladesh ge squad gai UK ah ufan kulhuntheriyaku ves himanaifi - One Online\nޔޫސުފް ޒުލްކަރުނައިން ހޭގު ---\nކުރިއަށް އޮތް ސާފް ޗެމްޕިއަންޝިޕަށް ޓީމު ވަރުގަދަ ކުރުމަށް ބަންގުލަދޭޝްއިން އަނެއްކާވެސް ގައުމުން ބޭރަށް އުފަން، އެހެން ގައުމެއްގެ ކުޅުންތެރިޔަކަށް ޓީމުން ޖާގަ ދީފިއެވެ.\nބަންގުލަދޭޝް ފުޓުބޯޅަ ފެޑަރޭޝަނުން މިފަހަރު ޓީމަށް އިތުރުކުރި ކުޅުންތެރިޔަކީ އިނގިރޭސިވިލާތަށް އުފަން، އެގައުމުގެ ޕާސްޕޯޓު އޮންނަ ޔޫސުފް ޒުލްކަރުނައިން ހޭގެވެ. އިނގިރޭސި ފުޓުބޯޅަ ޕިރަމިޑްގެ ދަށް ލެވެލްއަކަށް ކުޅުނު ހޭގަކީ ޒުވާން އެޓޭކިން މިޑްފީލްޑަރެކެވެ. އޭނާގެ ވަނަވަރު އަދި މާ ބޮޑަކަށް މީޑިއާއިން ހާމަކޮށްފައެއް ނުވެއެވެ.\nފެޑަރޭޝަނުން 34 ކުޅުންތެރިންގެ ޕްލިމިނަރީ ސްކޮޑުގައި ހޭގު ހިމެނި ނަމަވެސް އޭނާއަށް ބަންގުލަދޭޝްއަށް ކުޅެވޭނީ، ބަންގުލަދޭޝްގެ ޕާސްޕޯޓު ހައްދައި، ވިސާވެސް ލިބިގެންނެވެ. އޭގެ އިތުރުން ގައުމީ ޓީމު ތަމްސީލު ކުރުމަށް ފީފާއިން ހުއްދަވެސް ދޭން ޖެހެއެވެ.\nބަންގުލަދޭޝްއިން ވަނީ މިފަހަރުގެ ސްކޮޑުގައި ނައިޖީރިއާއަށް އުފަން ފޯވަޑް، އެލެޓާ ކިންގްސްލީއަށްވެސް ފުރުސަތު ދީފައެވެ. އޭނާވެސް މިހާރު މަޑުކޮށްގެން ހުރީ ފީފާގެ ހުއްދައަކަށެވެ.\nބަންގުލަދޭޝް ގައުމީ ޓީމުން ސާފް ޗެމްޕިއަންޝިޕަށް ހާއްސަކޮށް ފަރިތަކުރުންތައް ފަށާނީ މިމަހުގެ 21 ވަނަ ދުވަހަށް ފަހުއެވެ. ބަންގުލަދޭޝް ލީގު އެ ދުވަހު ނިމޭއިރު އަލަށް ޓީމު ހަވާލުކުރި ކޯޗު އޮސްކާ ބްރޫޒޮން ޓީމާ ހަވާލުވާނީވެސް ބަޝުންދަރާ ކިންގްސްއާއެކު ސީޒަން ނިންމައިލުމަށްފަހުއެވެ. ގިނަ ދުވަސްތަކެއް ވަންދެން ބަންގުލަދޭޝް ގައުމީ ޓީމާ ހަވާލުވެ ހުރި ކޯޗު، ޖޭމީ ޑޭ މަގާމުން ދުރުކޮށް ސާފް ޗެމްޕިއަންޝިޕަށް ކޯޗުގެ ޒިންމާ އޮސްކާއާ ހަވާލުކުރީ މިދިޔަ ހުކުރު ދުވަހުއެވެ.\nއަންނަ މަހުގެ އެއްވަނަ ދުވަހު ރާއްޖޭގައި ފަށާ ސާފް ޗެމްޕިއަންޝިޕަށް ޓީމުތަކުން ތައްޔާރުވަމުން އަންނަ އިރު، ރާއްޖެއާއި ނޭޕާލްވެސް ތަމްރީނުތައް ހަދަމުން ދަނީ ގަތަރުގައެވެ. ދާދިފަހުން ބަންގުލަދޭޝްއިން ކިރިގިސްތާނުގައި އެކުވެރިކަމުގެ މެޗުތަކެއް ކުޅެފައިވާ އިރު، ސްރީލަންކާއިން ވަނީ ސައުދީއަށް ގޮސްފައެވެ.\nގުޅޭ ޓެގު ސާފް ޗެމްޕިއަންޝިޕް ބަންގްލަދޭޝް


Corruption huttuvai nufoozu nufoaruvey gothah commission thakuge gaanoonah islaahu thakeh | Mihaaru\nބްރޮޑްކާސްޓިން ކޮމިޝަންގެ މެމްބަރުން ރައްޔިތުންގެ މަޖިލީހުގެ ކޮމިޓީގައި: ޒިންމާ އަދާކުރެއްވުމުގައި ގޯސްތަކެއް ހެދުނު ކަމަށް އެ މެމްބަރުން ވަނީ ރައްޔިތުންގެ މަޖިލީހުގެ ކޮމިޓީގައި އެއްބަސްވެވަޑައިގެންފައި.-- ފޮޓޯ: ހުސައިން ވަހީދު/މިހާރު\nކޮރަޕްޝަން ހުއްޓުވައި ނުފޫޒު ނުފޯރުވޭ ގޮތަށް ކޮމިޝަންތަކުގެ ގާނޫނަށް އިސްލާހުތަކެއް\n18 އޯގަސްޓް 2019 - 10:59 13 comments\nމިނިވަން މުއައްސަސާތަކާއި މިނިވަން މަގާމުތަކަށް ނުފޫޒު ފޯރުވައި ކޮރަޕްޝަންގެ އަމަލުތައް ހިންގުން ހުއްޓުވުމަށް ގާނޫނުތަކަށް ސަރުކާރުން އިސްލާހުތަކެއް ހުށަހަޅައިފި އެވެ.\nއިސްލާހު ގެންނަ ގާނޫނުތަކުގެ ތެރޭގައި، ހިއުމަން ރައިޓްސް ކޮމިޝަނާއި ސިވިލް ސާވިސް ކޮމިޝަނާއި އިލެކްޝަންސް ކޮމިޝަނާއި އެންޓި ކޮރަޕްޝަން ކޮމިޝަންގެ ގާނޫނުގެ އިތުރުން ޕްރޮސިކިއުޓަ ޖެނެރަލް އަދި އޮޑިޓަ ޖެނެރަލްގެ ގާނޫނު ހިމެނެ އެވެ.\nގާނޫނުއަސާސީގައި މިހާރު ވެސް ކަނޑައަޅާފައި އޮތީ މި މަގާމުތަކުގައި ތިއްބަވާ ބޭފުޅުން ޒިންމާ އަދާކުރައްވަން ޖެހިވަޑައިގަންނަވާނީ ނުފޫޒުން އެއްކިބާވެ މިނިވަންކަމާ އެކުގައި ކަމަށެވެ. އެކަމަކު ވޭތުވެދިޔަ ފަސް އަހަރު މި މުއައްސަސާތަކުގެ މިނިވަންކަން އޮތީ ގެއްލިފަ އެވެ.\nސަރުކާރުން ފޯރުވި ނުފޫޒުގައި ޖެހި، ހުރިހާ މުއައްސަސާތައް ވެސް ފެނުނީ ޒިންމާ އިން ރެކިގަނެގެން ތިބި މަންޒަރެވެ. އެހެންވެ މި ކޮމިޝަންތަކަށް އޮތް އިތުބާރު ވަނީ ގެއްލިފަ އެވެ.\nރައީސް އޮފީހުން މިއަދު ބުނީ ކޮމިޝަންތަކުގެ ގާނޫނުތަކަށް އިސްލާހު ހުށަހަޅަނީ ގާނޫނުއަސާސީ އާއި ގާނޫނުތަކުން މަތިކޮށްފައިވާ މަސްއޫލިއްޔަތުތަކާއި ވާޖިބުތައް އަދާކުރަނީ ތައައްސަބުން އެއްކިބާވެ، މިނިވަންކަމާ އެކުގައިކަން ކަށަވަރު ކުރަން ކަމަށެވެ. އޭގެ ތެރޭގައި މަގާމުގެ މަސްއޫލިއްޔަތު މިނިވަންކަމާ އެކު އަދާކުރަން ލާޒިމްކުރުމާއި ކޮމިޝަންތަކުގެ މުވައްޒަފުން ވެސް މިފަދަ އުސޫލްތައް ހިފެހެއްޓުމަށް ބާރުއަޅާ އިސްލާހުތައް ހިމެނޭނެ ކަމަށް ވެސް ރައީސް އޮފީހުން ބުންޏެވެ.\nކޮމިޝަންތަކުގެ ގާނޫނުތަކަށް ހުށަހަޅާ ބައެއް އިސްލާހު:\n- މިނިވަން މުއައްސަސާތަކުގެ މެމްބަރުންނާއި އެ މެމްބަރުންގެ އާއިލީ މެމްބަރުންގެ މާލީ ބަޔާން ހާމަކުރަން ލާޒިމްކުރުން.\n- އެއްވެސް ފަރާތަކަށް ނުހައްގު މަންފާއެއް ހޯދައި ދިނުމުގެ ނިޔަތުގައި ނުވަތަ ވަކި ފަރާތަކަށް ގެއްލުމެއް ދިނުމުގެ ނިޔަތުގައި އަމަލުކުރާ ބަޔަކަށް ނުވާނެކަން ކަށަވަރު ކުރުން.\n- ކޮމިޝަންތަކުގެ މެމްބަރުން އަމިއްލަ ވިޔަފާރިކުރުމާއި މަސްލަހަތު ފުށުއަރާ އެހެނިހެން މަސައްކަތްތަކުގައި ބައިވެރި ނުވެވުން.\n- ކޮމިޝަންތަކުގެ މުވައްޒަފުންގެ ސުލޫކީ މިންގަނޑުތަކެއް ގާނޫނުގައި ކަނޑައަޅައި އެ މިންގަނޑުތައް ހިފެހެއްޓުމަށް ލާޒިމުކުރުމާއި އެ މިންގަނޑުތަކާއި ޚިލާފުވުމުން އެޅޭނެ ފިޔަވަޅުތައް ސާފުކޮށް ބަޔާންކުރުން.\n- ކޮމިޝަންތަކުގެ މެމްބަރުންގެ ޒިންމާ އާއި މަސްއޫލިއްޔަތުތަކާ ބެހޭ ގޮތުން މަޖިލީހުގައި ޒިންމާ އުފުލުމާއި ކޮމިޝަނުން ކުރަމުންދާ ކަމަކާ ގުޅޭ ގޮތުން ރައްޔިތުންގެ މަޖިލީހުން ހޯދައި ބަލަންޖެހޭ ކޮންމެ ކަމެއްގައި، އީޖާބީ ގޮތެއްގައި އެއްބާރުލުން ދޭން ވާނެ ކަމަށް ބަޔާންކުރުން.\nމިނިވަން މުއައްސަސާތަކާއި ޕްރޮސިކިއުޓަ ޖެނެރަލްގެ ގާނޫނަށް ސަރުކާރުން އިސްލާހު މި ހުށަހެޅީ އެ ކޮމިޝަންތަކުގައި ކުރިން ތިއްބެވި ޒިންމާ އަދާކުރައްވަން ފަސްޖެހިވަޑައިގަތް މެމްބަރުންނާ އެކު އަދިވެސް ހިންގާ ކަމުގެ ޝަކުވާ ބޮޑުވެފައި ވަނިކޮށެވެ. ބައެއް މުއައްސަސާތަކުގެ މެމްބަރުން މަޖިލީހަށް ހާޒިރުކޮށް ސުވާލުކޮށްފައިވެ އެވެ. އަދި ބައެއް މެމްބަރުން މަގާމުން ވަކިކުރަން ކޮމިޓީން ނިންމާފައިވީ ނަމަވެސް މަޖިލީހުގެ ތަޅުމުން އަދި އެއްވެސް މެމްބަރަކު ވަތްކެއް ނުކުރެ އެވެ.\nމަގާމުން ވަކިކުރަން ނިންމުމާ އެކު ބައެއް މެމްބަރުން ވަނީ އިސްތިއުފާ ދެއްވައި އަމިއްލަ އަށް ވަކިވެވަޑައިގެންފަ އެވެ. އޭގެތެރޭގައި އެންޓި ކޮރަޕްޝަން ކޮމިޝަންގެ ރައީސް ހަސަން ލުތުފީ އާއި ބްރޯޑްކާސްޓިން ކޮމިޝަންގެ ބައެއް މެމްބަރުން ހިމެނިވަޑައިގަންނަވަ އެވެ.\nއިތުރު ލިޔުންތައް ޕްރޮސެކިއުޓާ ޖެނެރަލް އެންޓި ކޮރަޕްޝަން ކޮމިޝަން ސިވިލް ސާވިސް ކޮމިޝަން ހިއުމަން ރައިޓްސް ކޮމިޝަން އޮޑިޓާ ޖެނެރަލް އޮފީސް މިނިވަން މުއައްސަސާތައް\nމުއައްސަސާތައް މިނިވަންކުރުމަށް މަޖިލީހަށް5ބިލެއް


އަހްމަދު އަދީބު ބޭސްފަރުވާއަށް ރާއްޖެއިން ބޭރަށް ފޮނުވާލުމުގެ ހުއްދަ ދީފައިވާތީ އެކަމާއި ގުޅިގެން ގަލޮޅު އުތުރު ދާއިރާގެ މެންބަރު މީކާއިލް އަޙްމަދު ނަސީމް ރައްޔިތުންގެ މަޖިލީހަށް ކުއްލި މައްސަލައެއް ހުށަހަޅުއްވައިފިއެވެ.\nމި މައްސަލައަށް ބަހުސް ކުރައްވަމުން މީކާއިލް ވިދާޅުވީ ދައުލަތުން ގެއްލިފައިވާ ފައިސާތައް ކޮންމެވެސް ޒަމާނަކުން ހޯދިދާނެކަމަށާއި އެކަމަކު އަދީބު ފިލައިފި ނަމަ، ގޮތް ނޭނގޭ މަރުތަކާ ގުޅޭ ހަގީގަތް ނުހޯދޭނެ ކަމަށެވެ. އަދި އަދީބު ރާއްޖެއިން ބޭރަށް ގޮސްފި ކަމަށްވާނަމަ އޭނާ އަނބުރާ ރާއްޖެއަށް ނުގެނެވޭނެ ކަމަށް ވެސް މީކާއިލް ވިދާޅުވިއެވެ.\nމަޑުއްވަރީ ދާއިރާގެ މެންބަރު އަދި ކުރީގެ ޑިފެންސް މިނިސްޓަރު އާދަމް ޝަރީފު ވިދާޅުވީ މި މައްސަލައަކީ ވަރަށް ސީރިއަސް މައްސަލައެއް ކަމަށާއި ސީދާ ގައުމީ ސަލާމަތަށް ނުރައްކާ އޮތް މައްސަލައެއް ކަމަށެވެ. އަދި މިކަމުގެ ސަބަބުން އެތައް ދުވަހަކު އަޅުގަނޑުމެން އިންތިޒާރު ކުރަމުންދިޔަ މަރާލާފައިވާ އެތައް ބައެއްގެ ތަހުގީގުތައް ކުރުމާއި މިފަދަ އެތައް ކަމަކަށް ބޮޑެތި ހުރަސްތަކެއް އެޅޭނެ ކަމަށް ފެންނާތީ މި މައްސަލާގައި މަޖިލިސް ތަޅުމުގައި ބަހުސް ކުރުމަށް ވުރެވެސް މުހިއްމު ކަމަކަށްވާނީ މިކަމާއި ގުޅޭ ކޮމެޓީން މި މައްސަލަ ސީރިއަސް މައްސަލައެއްގެ ގޮތުގައި އަވަހަށް ބައްލަވާ ފިޔަވަޅު އެޅުން ކަމަށެވެ.\nކާށިދޫ ދާއިރާގެ މެންބަރު ޢަބްދުﷲ ޖާބިރު ވިދާޅުވީ މި ރާއްޖޭގެ ކަންކަން ދަނީ ގޯހުން ގޯހަށް ކަމަށާއި ރާއްޖޭގެ ވަރަށް ގިނަ ގައިދީން ބޭރަށް ގޮސް އަނބުރާ ނާންނާނެ ކަމުގެ ވިސްނުން އޮތީ ކަމަށް ވަންޏާ އެފަދަ ކަމެއް ކޮށްގެނެއް ނުވާނެ ކަމަށެވެ. މި މަޖިލީހުގައި ވަރަށް ފުޅާ ދާއިރާއެއްގައި މިކަމަށް ބަހުސް ކުރެވެން ޖެހޭނެކަމަށާއި މީހަކަށް ޝަރުއީ ކޯޓަކުން އެއީ ކުއްވެރިއެއް ކަމަށް ކަނޑަނާޅާ ހިނދެއްގައިވެސް ބައިވަރު ކުއްތައް ހުއްޓާ އެކަން އެގޮތަށް ދޫކޮށްލައިގެން ނުވާނެ ކަމަށްވެސް ޖާބިރު ވިދާޅުވިއެވެ.\nރާއްޖެއިން ބޭރަށް ދިއުމުގެ ހުއްދަ ދިނުމާއި ގުޅިގެން ކަމާ ގުޅުންހުރި އިދާރާތަކުގެ ވެރިން ރައްޔިތުން މަޖިލީހުގެ ގައުމީ ސަލާމަތާއި ހާރިޖީ ގުޅުންތަކާއި ބެހޭ ކޮމެޓީއަށް ހާޒިރު ކުރަން ވަނީ ނިންމާފައެވެ. މި ކޮމެޓީން މިގޮތަށް ނިންމީ ކޮމެޓީގައި ބައިވެރިވެވަޑައިގެންނެވި މެންބަރުންގެ އިއްތިފާގުންނެވެ.\nމިއަދު ހަވީރު ބާއްވާ މި ކޮމެޓީގެ ބައްދަލުވުމަށް ހާޒިރުކުރަން ނިންމާފައިވާ އިދާރާތަކުގެ ވެރިންނަކީ ކަމިޝަނަރ އޮފް ޕްރިޒަންސް އަބްދުﷲ މުނާޒް، ހޯމް މިނިސްޓަރު އިމްރާން އަބްދުﷲ، ޕޮލިސް ކޮމިޝަނަރު މުހައްމަދު ހަމީދް އަދި އިމިގްރޭޝަން ކޮންޓްރޯލާ ހަސަން އަލީ (ހަނަފީ) އެވެ.\nއަދީބު ތިން މަހަށް ޖަލަށްލާން ހުކުމް ކޮށްފި\nޓެގު އެޅުވުމަށްފަހު އަދީބު އަލުން ގޭބަންދަށް ބަދަލުކޮށްފި!\nއަދީބް ފިލި މައްސަލައިގަ ދައުވާ އުފުލައިފި\nރައީސް ޔާމީންގެ ޝަރީޢަތް: އަދީބުގެ ހެކިބަސް ނަގާ ނިމި, ޝަރީޢަތް މެދުކަނޑާލައިފި!


ނޭނގުމެއްގެތެރޭގައި..(2) – Esfiya – Dhivehi Vaahaka Site\n- by Kooji - 0- June 14, 2017\nއަދި ފަހުން އަންނާނެ ކަމަށްބުނެ ބޮޑުދައިތަ ނުކުމެގެން ދިއުމުން އައިނީ އަވަސް އަވަހަށް އެ ކޮތަޅު މޮހާލިއެވެ. އެއީ ޑައިރީއެއް ކަން އިނގުމުން އައިނީ ކުރިއަށްވުރެވެސް ޝައުގުވެރިކަމާއެކު އެފޮތް ހުޅުވާލިއެވެ. ފުރަތަމަވެސް އޮތީ މަންމައާއި ބައްޕަގެ ޒުވާންއިރުގެ ފޮޓޯއެކެވެ. އެ ފޮޓޯއަށް ވަރަށް ފަރުވާތެރިކަމާއެކު އައިނީ ބަލާލިއެވެ. އެހެން އިރުކޮޅަކު އިނުމަށްފަހު އައިނީ އެ ޑައިރީ ކިޔަންފެށިއެވެ…\nލޯބިވާ ދަރިފުޅާއެވެ. ދަރިފުޅަށް މި ޑައިރީ ލިބޭއިރު ބައްޕަ ވާނީ ދަރިފުޅު ދުކޮށް މާދުރަށް ގޮސްފައެވެ. އެނބުރިއައުމެއްނުވާ އާލަމެއްގައެވެ. ބައްޕަ ދަރިފުޅަށް އެއްވެސް ކަމެއް ސިއްރުކުރަން ނޭދޭތީ މި ޑައިރީ ލިޔަމެވެ. ބައްޕަގެ އަމިއްލަދުލުން މިވާހަކަތައް ކިޔައިދޭނެހާ ހިއްވަރެއް މިހާރު މި ބައްޕަގެއެއް ނެތެވެ. ގަލަމުގެ އެހީގައި ބަޔާންކޮއްދޭން ޖެހުނު ސަބަބަކީ އެއީއެވެ.\nބައްޕަގެ ބަލީގެ ވާހަކަ ދަރިފުޅަށް ސިއްރުކުރަން މަޖުބޫރުވީ އެކަމުގެ ސަބަބުން ދަރިފުޅުގެ ކިޔެވުމަށް ބުރޫ އަރާފާނޭކަން ވިސްނި އެގޮތަށް އެކަންވާން ނޭދޭތީއެވެ. މިވާހަކަތަކަކީ ދަރިފުޅަށް ގަބޫލުކުރަން ދަތި ވާހަކަތަކަކަށް ވެދާނެއެވެ. ނަމަވެސް ހަގީގަތަކީ މިއީއެވެ. އެހެންކަމުން ދަރިފުޅު ބައްޕައަށް މާފުކުރާނެކަމަށް އުންމީދުކުރަމެވެ.\n………. އެއީ މީގެ ވިއްސަކަށް އަހަރު ކުރިއެވެ.\nއަހަންނަށް އެންމެ ފުރަތަމަ ސީމާ ފެނުނު ދުވަހުއްސުރެ އަހަރެންގެ ހިތް ސީމާ އަށްޓަކައި ވިންދު ޖަހަންފެށިއެވެ. ފުރަތަމަ ނަޒަރުން ލޯބިވާ ވާހަކަ އޭގެ ކުރިއަކުން އަހަރެން ގަބޫލެއް ނުކުރަމެވެ.\nއަހަންނަކީ ސަރުކާރުގެ ވަޒީފާއެއްގައި އުޅެމުން އައި ހަރުދަނާ މީހެކެވެ. އޭރު އަހަރެންގެ އުމުރުން ފަންސަވީސް އަހަރެވެ. އަހަންނާ ސީމާއާ ދިމާވީވެސް އޮފީހުންނެވެ. މާކަ ގިނަ ދުވަސްތަކެއް ނުވަނީސް އަހަރުމެން ދެމީހުންގެ ރަހުމަތްތެރިކަން ލޯތްބަށް ބަދަލުވިއެވެ. އަހަރެން އެންމެ ކުރީއްސުރެވެސް ސީމާ ދެކެ ލޯބިވަމެވެ. އެކަމަކު އެކަން އަހަރެން ސިއްރުކުރީ ސީމާ ނުރުހިދާނެ ކަމުގެ ބިރުއޮތުމުންނެވެ. ނަމަވެސް ސީމާ ވެސް އަހަރެންދެކެ އިންތިހާއަށް ލޯބިވާކަން އެނގުން ވެގެން ދިޔައީ އަހަރެންގެ ހަޔާތަށް ބަޚާރު މޫސުން އައުން ކަހަލަ ކަމަކަށެވެ.\nއެހާ ގިނަ ދުވަހު ރައްޓެހިވެގެން އުޅުމަކީ ސީމާ އެހާ ހިތްހަމަ ޖެހޭ ކަމަކަށް ނުވުމުން އަހަރެމެން ގަސްދުކުރީ އަވަހަށް ކައިވެނި ކުރާށެވެ. އަހަންނަކީ މާލޭ މީހަކަށް ވުމުން އަހަރެން އުޅެމުން އައީ ބައްޕަގެ ގޭގައެވެ. ބައްޕަ ނިޔާވިއިރު އެގެ ހުރީ އުޅެވޭވަރަށް ހަދާފައެވެ.\nސީމާ އަކީ ރާއްޖެތެރޭގެ އާދައިގެ އާއިލާއަކަށް ނިސްބަތްވާ ކުއްޖެކެވެ. ސީމާގެ މަންމަ އާއި ބައްޕަ އަދި ކޮއްކޮ ދިރިއުޅެނީ ރަށުގައެވެ. އަހަރެމެންގެ ކައިވެންޏަށް ދެފަރާތުގެ އާއިލާއިންވެސް ވަރަށްބޮޑު ތަރުޚީބެއް ލިބުނެވެ. ޚާއްސަކޮއް މަންމަ ހުރީ އަހަރެން މިހަކާ އިންނާތީ ވަރަށް އުފަލުންނެވެ.\nކޮންމެއަކަސް އަހަރުމެންގެ ކައިވެނި ރޭވިފައިވާ ގޮތަށް ނިމިގެން ދިޔައީ ވަރަށްވެސް އޮމާންކޮށެވެ. އަދި ކައިވެންޏަށްފަހު ސީމާ ވެގެން ދިޔައީ އަހަރެން ހީކުރި ވަރަށް ވުރެވެސް އޯގާތެރި ހިތްހެޔޮ އަދި އެހާމެ ހީވާގި އަތްބަކަށެވެ.\nއަހަރުމެންގެ ކައިވެންޏަށް ދެއަހަރު ވީތަނާހެން ސީމާ ބަލިވެއިނެވެ. މިކަމާ އާއިލާގެ އެންމެންވެސް އުފަ ފާޅުކުރިއެވެ. އަދި ސީމާ އަށް ވަރަށް ކަމޭހިތައެވެ. ސީމާ ބަލިވެއިންތާ ކުރީކޮޅު އަހަރެންވެސް ސީމާ ދެކެ ވަރަށް ލޯބިވެއެވެ. އަދި އަންނަން އުޅޭ ކުޑަ ދަރިފުޅުދެކެ އިންތިހާއަށް ލޯބިވީމެވެ. އެކަން އެގޮތުގައި ދެމިއޮތީ ދުވަސްކޮޅަކަށެވެ.\nއަހަރެމެންގެ ހަޔާތުގެ ބަހާރު މޫސުން ނިމި ޙަރީފު މޫސުމުގެ ކޮޅުމަތި ފެންނަން ފެށިއެވެ. ބަލިވެއިނުމާއިއެކު ސީމާއަށް ތަފާތު އެކި އުދަގޫތައް ވާން ފެށިއެވެ. އެއާއިއެކު މީހާ ބަލިކަށިވިއެވެ. އަދި ތެދުވެއުޅުންވެސްވީ ސީމާއަށް ބޮޑު ތަކުލީފަކަށެވެ. އެއާއިއެކު އަހަރެން ސީމާމަތިން ފޫހިވާން ފެށިއެވެ. އަހަންނަށް ދޭންޖެހޭ ވަގުތު ނުދެވޭކަމަށް ބުނަމުންނެވެ. އަހަންނަށް ސީމާ އަޅަމުންދިޔައީ ކިހާބޮޑުވޭނެއްކަން އޭރު ވިސްނައިނުލެވުނީއެވެ. އަހަރެން ވިސްނީ ހަމައެކި އަހަންގެ އަމިއްލަ ނަފްސާއި ދޭތެރޭގައެވެ. އޭގެ ނަތީޖާއަކަށްވީ އަހަރެން އަބަދުހެން ބޭރުގައި އުޅެން ފެށުމެވެ. ނަތީޖާއެއްގެ ގޮތުން ވިޔާނުދާ އެތަކެއް ބަޔަކާއި ގުޅުން ބަދަހިކުރަންފެށީމެވެ.\nރެއާއި ދުވާލު އަހަރެން އުޅުނީ އުފާކުޅައުމާއި މަޖަލުގައެވެ. އެއް ރިސޯޓުން އަނެއް ރިސޯޓަށް ދަތުރުކުރުމުގައެވެ. މަސްތުވާތަކެތީގެ އަވައިގައި ހަމަރަނގަޅަށްވެސް އަހަންނަށް ޖެހެވުނެވެ. އެދަޑިވަޅަކީ އަހަރެންގެ ލޯތްބާއި އަޅައިލުން ސީމާއަށް އިންތިހާއަށް ބޭނުވާނޭ ވަގުތެއްކަން އަހަންނަށް ކުޑަކޮއްވެސް ވިސްނައިނުލެވުނެވެ. ވަނީވެސް އެހެންނެވެ. އަހަރެން އުޅެމުން ދިޔައީ އަހަރެންގެ އަމިއްލަ ދުނިޔެއެއްގައެވެ.\nއަހަރެންގެ އުޅުން ހުރިގޮތުން މަންމަ އަދި ސީމާގެ އާއިލާއިން ކަންބޮޑުވުން ފާޅުކުރިއެވެ. ސީމާއަށް އެފަދަ މާހައުލެއްގައި އުޅުން ރައްކާތެރިނޫން ކަމަށް ބުނަމުންނެވެ. ނަމަވެސް އެމީހުންގެ އާދޭހަށް އަހަރެން ދިނީ ބީރު ކަންފަތެކެވެ. މަންމަމެން ބޭނޫންވީ ސީމާ އެހެންތާކަށް ބަދަލުކުރާށެވެ. އެތައްފަހަރަކު ބުނުމުންވެސް ސީމާއެކަމަކާއި އެއްބަހެއް ނުވިއެވެ. ކޮންމެވެސް ދުވަހަކުން އަހަރެންނަށް ވިސްނިގެން އެނބުރި އަންނާނެ ކަމަށް ސީމާ ބުނަމުންދިޔައެވެ. އެންމެފަހުން އެމީހުންނަށް ޖެހުނީ ހަތިޔާރު ބަހައްޓާށެވެ.\nއަހަރެންގެ އުޅުމަކަށް ބަދަލެއް ނާދެއެވެ. ސީމާ ވިހާ ދުވަސްވެސް އައިސް ޖެހުނެވެ. އަހަރެންގެ ދަރިފުޅު މިދުނިޔެއަށް ފުރަތަމަ ނޭވާލިއިރުވެސް އަހަރެން އޮތީ މަސްތުގެ ދުނިޔެއެއްގައި ހޭބުއްދިފިލާގޮސްފައެވެ. އަހަރެން އެދުވަހު ގެއަށް އައުމުން ސީމާ ވިހެއިކަން އަހަންނަށް އެނގުނެވެ. ނަމަވެސް އަހަރެންގެ ހަޔާތުގައި މިހާ ބޮޑު ކަމެއް ވެދިޔައިރުވެސް އަހަރެން ހުރީ އެހެންކަމަކަށް ގޮސް ހުސްވެފައެވެ. އަހަރެންވީ ޢާފިލުކަމުގެ ތެރޭގައެވެ.\nދަރިޔަކު ލިބުން އެއީ ކިހާ ބޮޑު ނިއުމަތެއްކަން އަދި ކިހާ ބޮޑު އުފަލެއްކަން ވިސްނާލާނެހާ ހެޔެއްވެސް އަހަރެންގެ ނެތެވެ. އެންމެ ކުޑަމިނުން އެ ދަރިފުޅު ދެކިލާކަށްވެސް އަހަރެން ބޭނުމެއްނުވިއެވެ. އެންމެ ފަހަރަކު އެ މައުސޫމު މޫނަށް ބަލާލިނަމަވެސް އަހަރެންނަށް އެނބުރި ހަމަބިމަށް އާދެވުނީސްކަން ޔަގީނެވެ.\nއޭގެ ފަހުން ތިންމަސް ވީއިރުވެސް އަހަރެންނަށް އެދަރިފުޅު ރީއްޗަކަށް ނުފެނެއެވެ. ގެއަށް އާދެވޭއިރަށް އަހަރެން ހުންނަނީ ގެއިން ނުކުންނަން ބޭނުންވެފައެވެ. ގެއަށް ވަންނައިރަށް ސީމާ ފަށާނީ އަހަރެންގެ އުޅުމަށް ފާޑުކިޔާށެވެ. އެވާހަކަ ނުދެއްކުމަށް އެތައްފަހަރަކު ބުނުމުންވެސް އެކަމަކަށް ނިމުމެއް ނައެވެ. އަހަރެން އުޅޭނެގޮތް އެނގެނީ އަހަންނަށް ކަމާއި އެކަމަށް ފަޑުކިޔުމުގެ ހައްގު ސީމާއަށް ނޯންނާނެކަމަށް އަހަރެން ބުނީމެވެ.\nމިގޮތުގައި ދުވަސްތައް ފާއިތުވަމުން ދިޔައެވެ. އަހަރެން އެއްރޭ ގެއަށް އައިއިރު ސީމާ ހުރީ ފޯނުން ކޮންމެވެސް މީހަކާއި ވާހަކަ ދައްކާށެވެ. އަހަރެން ކޮޓަރީގައި އިންނަތާ ދިހަވަރަކަށް މިނެޓުވީއިރުވެސް ސީމާއެއް ނައެވެ. އަހަރެން ރުޅިއަންނަން ފެށިއެވެ. އަހަރެން ކޮޓަރިން ނުކުމެ ބަލާލިއިރު ކުރިންވެސް ހުރިތަނުގައި ފޯނު ކަންފަތުގައި ޖައްސައިގެން ސީމާ ހުއްޓެވެ.އަހަރެން އެދިޔަގޮތަށްގޮސް ސީމާ އަތުން ފޯނުޖަހައިގަނެފައި ހޫރާލީމެވެ. ފޯނު ގޮސް ޖެހުނީ ކޮޓަރި ދޮރުގައެވެ. އެއާއިއެކު އައިނީގެ ރުއިމުގެ އަޑު ކޮޓަރިތެރޭގައި ގުގުމައިލިއެވެ. ސީމާ އެދިމާއަށް ދާން ފެށުމުން އަހަރެން ސީމާގެ އިސްތަށިގަޑުގައި ހިފާ ލުތްކެއްޖަހާލީމެވެ. އަދި އަހަރެން ނޫޅޭ ގަޑީގައި ގަންނަ ގަޑަކީ ތީދޯއޭ ކިޔާ ސީމާ ކޮއްޕާލީމެވެ. އަހަރެން ފުރަތަމަ ފަހަރަށް އަތް އިސްކުރީ އެރެއެވެ. އަހަރެން އެކަމަކާ ހިތާމައެއްވެސް ނުކުރަމެވެ. އޭގެފަހުން އެކަންތައް އާދައަކަށް ވިއެވެ. އެކަމުން އަހަންނަށް ހިތްހަމަޖެހުން ލިބޭ ކަހަލައެވެ.\nއޭގެ ފަހުންވެސް އަހަންނަށް ސީމާ ފޯނުގައި ހުންނަތަން ފެނެއެވެ. އަދި އެއްދުވަހަކު އަހަރެން ގެއަށްއައި އިރު ކޮންމެވެސް ފިރިހެނަކު ގެއިން ނުކުންނަނިކޮށް ފެނުނެވެ. އެދުވަހު އަހަރެންގެ ޝައްކު ޔަގީނަށް ބަދަލުވިއެވެ. އެރޭ އަހަރެން ސީމާއަށް ވަރަށް އަނިޔާ ކުރީމެވެ. ސީމާ އެތަށް އާދޭހެއް ކުރިއެވެ. އެއީ އަހަރެން ހީކުރި ކަހަލަ ކަމެއް ނޫންކަމާއި އެއީ ސީމާ ވިހެއުމާއި ގުޅިގެން ނަފްސާނީ ގޮތުން އަންނަމުންދިޔަ ބަދަލު ތަކާއި ބެހޭގޮތުން ލަފާދޭން އަނަނަ ނަފްސާނީ ޑޮކްޓަރެއް ކަމަށް ބުނަމުންނެވެ. ނަމަވެސް އަހަރެން ހުރީ އެވާހަކަތައް ގަބޫލުކުރެވޭ ކަހަލަ ހާލަތެއްގައެއް ނޫނެވެ.\nއަހަރެން ބޭނުންވީ އަހަންނަށްވެސް ކަންތައް ކުރެވޭކަން އަންގާލަށެވެ. އެހެންވެ އަހަރެން ގެއަށް އެކިފަހަރު މަތިން އަންހެންކުދިން ގެންނަންފެށީމެވެ. އެހެން ނުހެދުމަށް އެދި ސީމާ އާދޭސްކުރާހާލުވެސް މެއެވެ. އަހަރެންގެ ހިތަށް އޭގެ ސަބަބުން އެއްވެސް އަސަރެއް ނުކުރާކަހަލައެވެ.\nއަހަރެންގެ ފަރާތުން ސީމާ އަށް ލިބެމުންދިޔަ އަނިޔާތައް ދިޔައީ ދުވަހެއް ދުވަހަކަށް އިތުރުވަމުންނެވެ. އަހަރެންގެ އުޅުންވެސް ދުވަހެއްދުވަހަކަށް ދިޔައީ ގޯސްވަމުންނެވެ. ސީމާ އަކީ ފިސާރި ކެތްތެރި އައިންބެކެވެ. އަހަރެންގެ އަނިޔާތަކަށް އޭނާ ކެތްކުރިއެވެ. އައިނީގެ ހައްގުގައެވެ.\nއަހަރެންގެ ހަޔާތުން ވެއަތުވަމުންދިޔަ ކޮންމެ ދުވަހަކީ އެތައްބައެއްގެ ފޮނިއުންމީދުތަކެއް ފުނޑުފުނޑު ކޮއްލި ދުވަހެކެވެ. އަހަރެން އެނބުރި އަންނާނޭ ދުވަހެއްގެ އިންތިޒާރުގައި އިން އަހަރެންގެ އަނބިމީހާގެއެވެ. ބައްޕައެއްގެ ލޯތްބަށް އެދި އާދޭސް ކުރަމުންދިޔަ އެ މައުސޫމް ދަރިފުޅުގެއެވެ. އަދި އަހަރެންގެ ދިރިއުޅުމާއިމެދު ނާއުއްމީދުވެފައިއިން މައިމީހާގެވެސްމެވެ.\nނަމަވެސް އަހަރެން ދިރިއުޅެމުން ދިޔައީ މިދުނިޔެއާއި އަދި އަންނަންއޮތް ދުނިޔެއާއި މެދު އެއްވެސް ޚިޔަލެއް ފިކުރެއް ކުރުމެއްނެތިއެވެ. އަހަރެންގެ ފަނާވަމުންދިޔަ ދިރިއުޅުމުގެ ތެރެއިން ދުވަހެކެވެ.\nއަހަރެން ގެއަށް އައިއިރު ދެ ފުލުސް އޮފިސަރުން ގޭގައި ތިއްބެވެ. އެމީހުން ތިބީ އަހަރެން އަންނާނޭ އިރެއްގެ އިންތިޒާރުގައެވެ. އެމީހުން އަތުގައި އަހަރެން ގޭގައި ރައްކާކޮއްފަ ހުރި އެއްޗިހިތައް ހުއްޓެވެ. އަހަރެން ގެއަށް ވަނުމާއިއެކު އަހަރެންގެ ދެއަތް ފުރަނގަހަށް ލެވުނެވެ. އަދި ގެ ފާސްކުރުމުގެ ތެރޭގައި މަސްތުވާތަކެތި ކަމަށް ޝައްކު ކުރެވޭ އެއްޗިހިތަކެއް ފެނިފައި ވާތީ އަހަރެން އެމީހުންނާއި އެކު ދިޔުމަށް އެދުނެވެ. އެވަގުތު އަހަންނަށް ބަލާލެވުނީ ލޯފޮހެލަ ފޮހެލާ ހުރި ސީމާއަށެވެ. އަހަރެން ކުރިއަށްވުރެ ބޮޑަށް ސީމާއަށް ނަފްރަތު ކުރީމެވެ. އަހަރެން ގަބޫލުކުރީ އެއީ ސީމާގެ ރޭވުމެއް ކަމަށެވެ. އެހެންކަމުން އަހަރެން ސަލާމަތްވި ދުވަހަކުން އެކަމުގެ ބަދަލު ހިފާނަން ކަމަށް ބުނެ އިންޒާރުދިނީމެވެ.\nއެއް އަހަރާއި ހަމަސްދުވަހުގެ މުއްދަތަކަށް އަހަރެން ޖަލަށް ލެވުނެވެ. އަހަންނަށް އެތަނުން ސަލާމަތް ވުމަކީ އެއްވެސް އުނދަގޫ ކަމަކަށް ނުވާނެކަމުގެ ޔަގީންކަން އޮތެވެ. އެހެނީ ބައްޕަ ފަރާތު އާއިލާ މީހުންނަކީ ސަރުކަރުގެ ނުފޫޒުއޮންނަ ބަޔަކަށް ވީތީއެވެ. ނަމަވެސް މަސްދުވަސް ވެގެން ދިޔަ އިރުވެސް އެއިން މީހެއްގެ ޚަބަރެއް ނުވިތާނގައި އަހަރެންގެ ހާލު ބަލާލަންވެސް އެއިން މީހަކު ނައެވެ. އަހަރެން އެ އެންމެންނަށް ނަފްރަތު ކުރީމެވެ.\nސީމާ މަހަކު ދެތިންފަހަރު އަހަންނާ ބައްދަލުކުރަން އައިސްހަދައެވެ. އަހަރެން އިސްލާހުވެގެން އަންނާނެ ދުވަހަކަށް އިންތިޒާރުކުރާ ވާހަކަ ތަކުރާރުކޮށް ބުނަމުންދިޔައެވެ. ނަމަވެސް އަހަރެންގެ ހިތުގައިވި ނަފްރަތަކަށް އެއްވެސް ބަދަލެއް ނާދެއެވެ. ޖަލުގައި ހުންނަން ޖެހުނަސް އަހަރެން ބޭނުންވާ އެއްޗިހި ރައްޓެހިން ދިޔައީ މެދުނުކެޑި ފޯރުކޮއްދެމުންނެވެ. އަހަންނަކަށް އެކަމަކަށް ދައްޗެއް ނުވެއެވެ. އަހަރެން ގަބޫލުކުރި ގޮތުގައި ގާތްތިމާގެ މީހުންނަށްވުރެ އެމީހުންވެސް މާރަނގަޅެވެ.\nއަހަންނަށް އިނގޭހާވެސް ކަމަކީ މިކަމުގައި އެމީހުންގެ އަތެއް ނުވާނޭކަމެވެ. އަހަރެން އެހާވެސް އެމީހުންނަށް އިތުބާރުކުރަމެވެ. އެހެންކަމުން އެމީހުން ކައިރީ އަހަރެން އެދުނީ މިކަން ކުރިމީހަކު ހޯދައިދިނުމަށެވެ. އެދުވަހުއްސުރެ އެމީހުން އެމަސައްކަތްފެށިއެވެ. އޭގެ މަހެއްހާ ދުވަސްފަހުން އެމީހުންގެ ފަރާތުން އަހަންނަށް އިނގުނީ އެދުވަހު ފުލުހުން ގެނައީ ސީމާ ކަމެވެ. އަހަރެންހުރީ ޖަލުން ސަލާމަތްވާނޭ ދުވަހެއްގެ އިންތިޒާރުގައެވެ. ސީމާއަށް އެކަމުގެ އަދަބުދޭން ހިތުއަޅައިގެންނެވެ.\nއަހަންނަށް އައިސްފައިވާ ހުކުމުގެ މުއްދަތު ނިމި ޖަލުން ސަލަމަތްވާ ދުވަސް އައިސް ޖެހުނެވެ. އަހަރެމެން ދަތުރުކުރަމުންދިޔަ ލޯންޗު މާލޭ ބަދަރާއި ގާތްކުރިއިރު އަހަރެންގެ ރައްޓެހިން އިންތިޒާރުގައި ތިއްބެވެ. އެމީހުންގެ ފަރާތުން އަހަންނަށް ލިބުނީ ވަރަށް ހޫނު މަރުހަބާއެކެވެ.\nއަހަރެމެން ފުރަތަމަވެސް ދިޔައީ ހެންވޭރުގައި ހަދަންފަށާފައި ހުރި އިމާރާތަށެވެ. އެއީ އަހަރެމެން އަބަދުވެސް ބައްދަލުކުރާ ތަނެވެ.\nYeah, Thanks fo the support😊\nMe 2nd dhw varah salhi mi part ves when next part\nThanks 😊 In Sha Allah on Friday!\nVarah reethi.. waiting for next part.. 🙂\nThanks😊 won’t keep you long 😉\nAlheyy dhigu kolla dheeba\nNext part thankolheh dhigu kureveytho balaanan In sha Allah🙂\nVvv reethi 💙💙☺\nMasha allah rythi mi baives n thanks❤❤💕💖\nVarah reethi mi part ves..\nVarah reethi mi story ah vex\nvarah inthixaaru Eba kuran 💗\nThanks. Keep waiting😊\nRaajjey ge gina firihenun ge aadha..\nAnhen meeha badu boduve soora ah badhal aumun firihenun foohi vey..\nE anhen meeha ufulaa bura ihusaas vs nuvey..\nTrue, but not all dho😉\nWow. Varah interesting story eh. When next eposide\nThanks😊 Friday In Sha Allah❤\nObinex2the max\nMaasha Allah! Varah reethi ❤\nMee Vv hageegee story eh 😍😍\nWow wow wow kooojiiiiiiii💘💘💘💘💘💘luvv thisss story soo much ekum up avaha kohdheche\nThanks..😊 In sha Allah , tomorrow you’ll get to read the next part!🙂


37.5 ބިލިއަން ރުފިޔާގެ ބަޖެޓް ރައްޔިތުންގެ މަޖިލީހަށް ހުށަހަޅައިފި | Jazeera\t37.5 ބިލިއަން ރުފިޔާގެ ބަޖެޓް ރައްޔިތުންގެ މަޖިލީހަށް ހުށަހަޅައިފި - Jazeera\n37.5 ބިލިއަން ރުފިޔާގެ ބަޖެޓް ރައްޔިތުންގެ މަޖިލީހަށް ހުށަހަޅައިފި\nއަންނަ އަހަރަށް ލަފާކުރާ 37.5 ބިލިއަން ރުފިޔާގެ ބަޖެޓް ފިނޭންސް މިނިސްޓަރ އިބްރާހީމް އަމީރު ރައްޔިތުންގެ މަޖިލީހަށް ހުށަހަޅުއްވައިފި އެވެ.\nމިހާރު ކުރިޔަށްދާ ރައްޔިތުންގެ މަޖިލީހުގެ ޖަލްސާއަށް ބަޖެޓް ހުށަހަޅުއްވަމުން މިނިސްޓަރ ވިދާޅުވީ އަންނަ އަހަރަށް ލަފާކުރާ ދައުލަތުގެ ބަޖެޓްގެ ޖުމްލައަކީ ތިރީސް ހަތް ބިލިއަން ފައްސަތޭކަ ހަތަރު މިލިއަން ހަތަރު ލައްކަ ނުވަދިހަ ތިންހާސް ހަސަތޭކަ އަށްޑިހަ ރުފިޔާ ކަމުގަ އެވެ. މީގެތެރެއިން ޚަރަދުގެ ގޮތުގައި ހިނގާނެކަމަށް ލަފާކޮށްފައިވަނީ 35.6 ބިލިއަން ރުފިޔާ އެވެ. މީގެތެރެއިން އެންމެ ބޮޑު ބައި ޚަރަދުކުރުމަށް ހަމަޖެހިފައިވަނީ ރިކަރަންޓް ޚަރަދަށާއި ތަރައްޤީގެ މަޝްރޫޢުތަކަށެވެ. ރިކަރަންޓް ޚަރަދުގެ ގޮތުގައި ހިނގާނެކަމަށް ލަފާކޮށްފައިވަނީ 22.2 ބިލިއަން ރުފިޔާއެވެ. އަދި ޕީއެސްއައިޕީ ޕްރޮޖެކްޓްތަކަށް 10.1 ބިލިއަން ރުފިޔާ ޚަރަދުކުރާނެ ކަމަށް ވަނީ ލަފާކޮށްފަ އެވެ.


Vettunu MathindhaaBoatuge KalhuFoshi Oiy Than Kandaalhaifi\nއިންޑޮނީޝިއާގެ މަތިންދާބޯޓެއް 62 މީހުންނާ އެކު ގެއްލިގެން ހޯދަނިކޮށް ފެނުނު ބައިތައް\nއިންޑޮނީޝިއާގެ މަތިންދާބޯޓެއް 62 މީހުންނާ އެކު ގެއްލިގެން ހޯދަނިކޮށް ކަނޑަށް ވެއްޓިފައިވާކަން ވަނީ ކަށަވަރުވެފަ އެވެ. މަތިންދާބޯޓް ވެއްޓުނު ކަމަށް ބެލެވޭ ހިސާބު ކަނޑުން، އިންސާނުންގެ ގުނަވަަންތަކާއި، އަންނައުނު ފަދަ ތަކެތި ވެސް ވަނީ ރެސްކިއު ޓީމްތަކަށް ފެނިފަ އެވެ.\nއިންޑޮނީޝިއާގެ މަތިންދާބޯޓެއް 62 މީހުންނާ އެކު ގެއްލުނު ހާދިސާ\nއިންޑޮނީޝިއާގެ އޮފިޝަލުން ބުނާ ގޮތުގައި ސްރިވިޖަޔާ އެއާއިން އޮޕަރޭޓްކުރާ ބޯއިން 737ގެ ކަޅުފޮށި އޮތްތަން މިހާރު ކަނޑައެޅިއްޖެ ކަމަށެވެ. އެހެން ނަމަވެސް، އެހިސާބުގައި މޫސުން ހުރި ގޮތުން މަސައްކަތްތަކަށް ހުރަސްއެޅި ލަސްވެދާނެ ކަމަށެވެ.\nރެސްކިޔު އޮޕަރޭޝަންގައި ބައިވެރިވާ މިލިޓަރީ އުޅަނދުން ސޯނާ ބޭނުންކޮށްގެން މަތިންދާބޯޓުގެ ބައިތައް ވަނީ ހޯދާފަ އެވެ. މިއުޅަނދުން މިހާރު ކުރާ ކަމަކީ ކަޅުފޮށިން ލިބޭ ސިގްނަލްގެ އެހީގައި އެހިސާބު ކަނޑަށް ރޮބޮޓިކްް އުޅަނދެއް ވޮނުމުމެވެ. ބޭނުންޖެހިއްޖެ ނަމަ އެހީތެރިވުމަށް ފުން ކަނޑަށް ފަރިތަ ޑައިވަރުން ވެސް ތިބީ ތައްޔާރުގަ އެވެ. މަތިންދާބޯޓް ވެއްޓެން މެދުވެރިވި ސަބަބުން މުޅިން ސާފުވާނީ ކަޅުފޮށި ނެގުމުންނެވެ.\nކަނޑުމަތިން ފެންނަ އިންސާނުންގެ ހަށިގަނޑުގެ ބައިތައް ބޭނުންކޮށްގެން ވަކި މީހަކު ދެނެގަތުމަށްޓަކައި ފޮރެންސިކް ޓީމްތަކުން ޑީއެންއޭ ހަދަން ތައްޔާރުވަމުން އަންނަ ކަމަށް ވެސް ޚަބަރު ލިބެ އެވެ.


ޕޮއިންޓް ސިސްޓަމް – Esfiya – Dhivehi Vaahaka Site\nހަޤީޤީ / ހިތާމަ / ބިރުވެރި / ޅެން / ކުރުވާހަކަ / އިއުލާން / އެހެނިހެން / މަޒުމޫނު / މަޖާ / މުބާރާތް / ދީނީ / ލޯބި\n- by Admin - 0- March 15, 2017\nއެސްފިޔައިގެ މެމްބަރުންނަށް ވާދަވެރި މާހައުލެއް ހޯދައިދިނުމުގެ ގޮތުން މެމްބަރުންނަށް ޕޮއިންޓްލިބޭ ނިޒާމެއް މިވަނީ ތަޢާރަފްކޮށްފައެވެ. މިސިސްޓަމްގެ ދަށުން ޕޮއިންޓް ލިބޭނީ އެސްފިޔަގައި ރެޖިސްޓަރ ކޮށްފައިވާ މެމްބަރުންނަށެވެ. ޕޮއިންޓް ލިބޭނީ ހަމައެކަނި ލޮގިންވެފައިވާނަމަ އެވެ. ކޮންމެ މެމްބަރަކަށްވެސް ލިބިފައިވާ ޕޮއިންޓް ، އެ މެމްބަރެއްގެ ނަމާއި ދިމާލުން ފެންނަން ހުންނާނެއެވެ. މިގޮތުން މެމްބަރުން ހުށަހަޅާ ވާހަކަ ނުވަތަ ލިޔުންތަކާއި، ޙިޔާލު ފަދަ ތަކެއްޗަށް ބިނާކޮށް ތިރީގައިވާ އުސޫލުގެ މަތިން ޕޮއިންޓް ދެވިގެން ދެވިގެންދާނެއެވެ.\nމިޕޮއިންޓް ސިސްޓަމްގައި ހިމެނެނީ މައިގަނޑު3ބައެެކެވެ.\n1 – ޕޮއިންޓް\n2 – ރޭންކު\n33 – ބެޖު\nއެސްފިޔަގެ މެންބަރުންނަށް ޕޮއިންޓް ދިނުމަށް ހަމަޖެހިފައިވާ ގޮތް ތިރީގައި އެވަނީއެވެ.\nއެސްފިޔައިގެ މެމްބަރުން ރޭންކު ކުރެވޭނީ އެމެމްބަރަކަށް ލިބިފައިވާ ޕޮއިންޓްތަކަށް ބިނާކޮށެވެ. މިގޮތުން ރޭންކުކުރެވޭނީ ތިރީގައިމިވާ ގޮތަށެވެ.\n3 – ބެޖު\nމެމްބަރުންްގެ ހަރަކާތްތަކަށް ބަލާ، ކަނޑައެޅިފައިވާ އަމާޒުތަކެެއް ހާސިލްވުމުން ބެޖުދެވޭނެއެވެ. ތިރީގައިއެވަނީ ދިނުމަށް ހަމަޖެހިފައިވާ ބެޖުތަކެވެ.\nމީގެ އިތުރުން ކުރިމަގުގައި އިތުރު ބެޖުތައް ތަޢާރަފް ކުރެވެމުން ދާނެއެވެ. “އެސްފިޔަ”ގެ މަގްސަދަކީ މީގެ ސަބަބުން އުފެއްދުންތެރި ފާޑުކިޔުންތަކެއް ލިބި، ލިޔުންތެރިންތަކެއް ބިނާކުރުމަށް އިތުރު ބާރަކަށް ވެގެން ދިއުމެވެ.\nހިތާ ފުރާނައިން… (34)\nIt’s Great… Ummeedhu kuran vaahakathakah binaakuranivi faadukiyunthakeh libigen dhaane kamah… vaahakayaa nugulhey beykaaru comment thah madhuvaane kamah\nsaandy ge ithuru vaahakeh nulibeynethr i really love ur’e stories\nSanaa! adhi libeyne.. ekam vaki dhuvaheh bunaakah neynge\nIt’sagreaaaat admin. It is interesting too. Hope we will have lots more new things too. Thankyou for everything. 😘❤\nV Rangalhu kameh\n💞👍love u all\nLiyumuge fenaru nethas gina liyun thake esfiya in beynun vany. Not Quality only quantity. Mee visnan jehey kameh noon baa Admin. Miadhun feshigen amalu kuraa nizaameh kames engen nei. Kurin etha vaahaka eh liyefa migaaru nuliyaa liyuntherinna ves point libenee tho.\n@[email protected]# says:\nkada kameh thee. theege sababun liyun theringe medhugai hasadha aai fithuna ufedhun noon kameh nuvaane. comment kuraa faraai thakah negetive comment kurumah ithuru dhoreh thi hulhuvai dhiny\nAdmin…….plx makeapublic chat in viber….so that we readers will be able to know about the uploads of this site…also it will be very efficient…. Readers plx support my comment\nKurin ves public chat eh hedhi.. I wasamember there. Furathama kolhu majaa.. Ekam fahun everything changed.. Ehkoh fani v. Emme fahun bolah undhagoo vegen most of us left the group.\nKihiney kiyuntherinnah point libeny?? Curious to know.. Pls say the anwer admin\nYou have to register. And you can get points for actions like commenting and reading stories.\nthikama thaaeedhe nukureve. asluves liyuntheringe medhugai bodu hama nujehume ufedhidhaane thikamun\nVaahaka foshi says:\nEhgothun balaairu rangallu. Story fashafa habare nuvathan ves eba aadhey viyya. Esfiya jahanula mi site ga hunna vahaka upkuritho balaà iruves madhu story ennoony gavaidhun up koffa nuhurey viyya\nSalhi kameh cux vaahaka medhnukedi libeynehen hyvey\nso… miharu emme point ginaee shine ge dhw.. 70 points aa eku..\nhama varah salhi. lv u all.💖💖\nwow… good job 🙂\nShine is the best\naslu instead of all those badges, stories ge konme episode akah vote kurevey goiy hedhinama maa salhivees. Just my opinion. 🙂\nTara. we are working on that.. Insha Allah that feature will be added soon.\npoints dhinumakee goaskame ke shine nubunaanan..ekam shine ah heevanee thi point dhey usoolakee liyuntheriyaage liyumuge fenvaru beleyne echcheh noonhen…gina ginain esfiya ah vanna adhi ehen liyunthah ves kiyaa ulhey liyuntherin nah points libeyleh ginavaane….hageegathuga shine beyunvanee liyuntheriyaage fenvaru hageegee maanaiga vazan kureveyne harudhanaa gotheh…efadha gotheh libigen dhaane dhuvahehge inthizaaruga hurin….ekam mives hama v shauguveri gotheh…THANKS ADMIN\nSalhi kameh. Ummeedhu kuran liyun therin kuriah vure faruva bahahttaigen mikan kuraane kamah.\nތިޔަ އަސަރު 28


Ras Online - ރާއްޖެއަށް ދަތުރުނުކުރަން އެމެރިކާއިން އިލްތިމާސްކޮށްފި\nއަހުމަދު މަސްނޫމް9ޑިސެމްބަރު 2021 - 11:5\nކޯވިޑާއި ގުޅިގެން ރާއްޖެއަށް ދަތުރުނުކުރުމަށް އެމެރިކާއިން އެގައުމުގެ ރައްޔިތުންނަށް އިލްތިމާސްކޮށްފިއެވެ.\nއެމެރިކާގެ ކަމާއިބެހޭ ފަރާތްތަކުން މިގޮތަށް އަންގާފައިމިވަނީ، ކޯވިޑް އެންމެ ނުރައްކާތެރި ހާލަތުގައި އޮތް ގައުމުތަކުގެ ގޮތުގައި އެމެރިކާއިން ކަނޑައަޅާފައިވާ ލިސްޓުގައި ރާއްޖެ ހިމެނުމާއި ގުޅިގެނެވެ.\nއެމެރިކާއިން4ލިސްޓެއް އެކުލަވާލާފައިވާއިރު އޭގެތެއިން ރާއްޖެ ހިމެނެނީ ކޯވިޑް އެންމެ ގަދަޔަށް ފެތުރޭ ގައުމުތައް ހިމެނޭ ލެވެލް 4ގެ ލިސްޓުގައެވެ. 80 އަށްވުރެ ގިނަ ގައުމު ހިމެނޭ މި ލިސްޓުގައި މި ސަރަހައްދުގެ ގައުމުތަކުން ހިމެނެނީވެސް ރާއްޖެ އެކަންޏެވެ. އިންޑިއާއާއި ސްރީލަންކާ މި ލިސްޓުގައި ނެތެވެ.\nލެވެލް4ގެ ގައުމުތައް ނުވަތަ ރާއްޖެ ހިމެނޭ ލިސްޓުގެ ގައުމުތަކަށް ޒިޔާރަތްނުކުރުމަށް އެމެރިކާގެ ކަމާއިބެހޭ ފަރާތްތަކުން ވަނީ މިހާރު އަންގާފައެވެ. އަދި ދަތުރުކުރާކަމަށްވާނަމަ ވެކްސިންގެ ދެ ޑޯޒް ޖެހުމަށް ވަނީ އަންގާފައެވެ.\nލެވެލް4ގެ ގައުމަކުން ދަތުރުކުރާ ފަރާތްތަކުން އެމެރިކާއަށް ދިޔުމަށް ފަހު ތިން ދުވަހާ ފަސް ދުވަސް ތެރޭގައި ކޮވިޑަށް ޓެސްޓު ކުރަން ޖެހޭނެއެވެ. އަދި ވެކްސިންގެ ޑޯޒް ފުރިހަމަ ކޮށްފައިނުވާ ދަތުރުވެރިން ހަތް ދުވަސް ވަންދެން ގޭގައި ކަރަންޓީނު ވާން ޖެހޭނެއެވެ.\nއައު އުސޫލުތަކުގެ ދަށުން އެމެރިކާއަށް އެތެރެވާނަމަ، ވެކްސިން ޖަހާފައިވާ ފަރާތްތަކުން3ދުވަސް ނުވާ ޕީސީއާރު ޓެސްޓެއް ހުށަހަޅަންޖެހެއެވެ. އަދި ވެކްސިން ނުޖަހާނަމަ 24 ގަޑިއިރު ކުރިން ޕީސީއާރު ޓެސްޓެއް ހަދަންޖެހޭނެއެވެ.


SunOnline: Iran ge badhalu hifumuge Hamalaathakugai America sifainge 109 meehun zakhamvi : Pentagon\nއީރާނުގެ ބަދަލުހިފުމުގެ ހަމަލާތަކުގައި އެމެރިކާ ސިފައިންގެ 109 މީހުން ޒަޚަމްވި: ޕެންޓަގަން\nމުހައްމަދު ޖަވާދު ޔޫސުފު 11 Feb 2020, 23:18\nއީރާނުގެ ހަމަލާތަކުގައި ހަލާުކުވި ތަންތަން އެމެރިކާ ސިފައިން ބަލަނީ\nވޮޝިންޓަން (11 ފެބްރުއަރީ 2020) : އީރާނުގެ އަސްކަރީ ޖެނެރަލެއް ކަމަށްވާ ގާސިމް ސުލައިމާނީ އަވަހާރަކޮށްލި ޖަރީމާއަށް ބަދަލުހިފުމުގެ ގޮތުން އިރާގުގައިވާ އެމެރިކާގެ އަސްކަރީ މަރުކަޒުތަކަށް އީރާނުން ދިން ޙަމަލާތަކުގައި އެމެރިކާގެ 100 ގިނަސިފައިން ޒަޚަމްވި ކަމަށް އެންމެފަހުން އެމެރިކާ އެއްބަސްވެއްޖެއެވެ.\nއެމެރިކާގެ ދިފާއީ ވުޒާރާ ޕެންޓަންގަން އިން ނެރުނު ބަޔާނެއްގައި ބުނެފައި ވަނީ ޖެނެރަލް ސުލައިމާނީ މަރަށް ބަދަލު ހިފުމުގެ ގޮތުން އީރާނުން ދިން ޙަމަލާތަކުގައި އެމެރިކާގެ 109 ސިފައިން ޒަޚަމްވިކަމުގައެވެ. ޒަޚަމްވި ސިފައިންނަށް ފަރުވާދިނުމަށްފަހު ބައެއް މީހުން ހޮސްޕިޓަލުން ދޫކޮށްލާފައިވާ ކަމަށާ އަނެއްބައި މީހުންގެ ފަރުވާ އަދިވެސް ކުރިޔަށް ގެންދާކަން އެބަޔާނުގައި ފާހަގަކޮށްފައިވެއެވެ.\nއީރާނުގެ ބަދަލުހިފުމުގެ ހަމަލާތަކަށް ރައްދު ދޭން އެމެރިކާއަށް ކެރިފައިނުވާއިރު ރައީސް ޑޮނަލްޑް ޓްރަމްޕް ވަނީ އީރާނުގެ ޙަމަލާތަކުގައި އެމެރިކާ ސިފައިންގެ އެއްވެސް މީހަކަށް އެއްވެސް ގެއްލުމެއް ލިބިފައިނުވާ ކަމަށް ވިދާޅުވެ ވާހަކަ ދައްކަވާފައެވެ. ނަމަވެސް އޭގެ ދޮޅު ހަފްތާ ފަހުން އެމެރިކާގެ ސެންޓްރަލް ކޮމާންޑުން ވަނީ އީރާނުގެ ޙަމަލާތަކުގައި އެމެރިކާގެ 11 ސިފައިން ޒަޚަމްވިކަމަށް އެއްބަސްވެފައެވެ.\nޒަޚަމްވި އެމެރިކާ ސިފައިންގެ ތެރެއިން ބައެއް މީހުންނަށް ފަރުވާދީފައިވަނީ ޖަރުމަނުގައިވާ އެމެރިކާގެ އަސްކަރީ ބޭހުގައި ހުންނަ ލޭންޑްސްޓުލް މެޑިކަލް ސެންޓަރުގައެވެ. އަނެއް ބައިމީހުންނަށް ފަރުވާދިނީ ކުވޭތުގެ އަރިފްޖާން ގައިވާ އެމެރިކާގެ އަސްކަރީ ބޭހުގެ މެޑިކަލް ސެންޓަރުގައި ކަމަށް ރިޕޯޓްތައް ބުނެއެވެ. ނަމަވެސް ކުވައިތުގައި ފަރުވާދިން މީހުންގެ ތެރެއިން ބައެއް މީހުން ފަހުންވަނީ ލޭންޑްސްޓުލް މެޑިކަލް ސެންޓަރަށް ޓްރާންސްފާ ކޮށްފައެވެ.\nއީރާނުން ބަދަލުހިފުމުގެ ޙަމަލާތައް ދިނީ އެމެރިކާ ސިފައިންނަށް މާބޮޑު ގެއްލުމެއް ނުލިބޭނެގޮތެއްގެ މަތިންކަމަށް އަސްކަރީ ތަޖްރިބާކާރުން ދެކޭއިރު ހަމަލާތައް ދިނުމުގެ ކުރިން ހަމަލާދޭނެތަންތަން އީރާނުން އިރާގު ސަރުކާރަށް އެންގިކަމަށާ އެކަން އިރާގުން އެމެރިކާއާ ހިއްސާކުރިކަމަށް ރިޕޯޓްތައް ބުނެއެވެ. މިކަމުގެ ސަބަބުން އެމެރިކާއަށްވަނީ އެގައުމުގެ ސިފައިންގެ ފުރާނަ ސަލާމަތް ކުރުމަށްޓަކައި ބިންގަރާސްތަކަށް ވެއްދުމުގެ ފުރްސަތު ލިބިގެން ގޮސްފައެވެ.\nއީރާނުންވަނީ އެމެރިކާއަށް ދިނީ އާދައިގެ ރައްދެއްކަމަށާ ޖެނެރަލް ސުލައިމާނީ ގެ މަރަށް ހަގީގީ ބަދަލުހިފާނީ ގަލްފާއި މެދުއިރުމަތީގައި ތިބޭ އެމެރިކާ ސިފައިން އެތަންތަނުން ފައްސާލައިގެން ކަމަށް ބުނެ އިންޒާރުދީފައެވެ. އީރާނުގެ އިންޒާރަށްފަހު އިރާގުގެ އެތެރެއިން އެމެރިކާސިފައިންނަށް ކެޓްޔޫޝާ ރޮކެޓްގެ އެތަށް ހަމަލާތަކެއް އަމާޒުވެފައިވެއެވެ. އަދި އިރާގުގައި ހުންނަ އެމެރިކާގެ އެންބަސީއަށްވެސް ކެޓްޔޫޝާ ރޮކެޓްގެ ދެ ޙަމަލާ އަރާފައިވެއެވެ. އެޙަމަލާތަކުގެ ފަހަތުގައިވާ ކަމަށް ތުހުމަތު ކުރެވެނީ އިޜާގުގައިވާ އީރާނުގެ މަދަދު ލިބޭ ހަތިޔާރުއެޅި ޖަމާއަތްތަކެވެ.\nދާދިފަހުން އަފްޣާނިސްތާނަށް ވައްޓާލި އެމެރިކާގެ އަސްކަރީ ޓްރާންސްޕޯޓް މަތިންދާބޯޓު ވައްޓާލުމުގެ ފަހަތުގައިވަނީވެސް އީރާންކަމަށް ބައެއް ރިޕޯޓްތައް ބުނެއެވެ. އެ ބޯޓު ވައްޓާލިކަމަށް ތާލިބާނުން ބުނާއިރު އެކަމަށް ބޭނުންވާ ހަތިޔާރާއި ރާޑަރުފަދަ ތަކެތި ފޯރުކޮށްދިނީ އީޜާނުން ކަމަށް އަސްކަރީ ބައެއް ފަރާތްތަކުން ތުހުމަތުކޮށްފައިވާއިރު އެބޯޓު ވައްޓާލުމުގެ ހާދިސާގައި އެމެރިކާ ސިފައިންގެ އަށް އޮފްސަރުން މަރުވިކަމަށް ޕެންޓަގަންއިން ބުނެއެވެ. ނަމަވެސް އެ ބޯޓު ވައްޓާލީ ތާލިބާނުންކަމަށް އިއްތުރާފްވާން އެމެރިކާވަނީ ފަސްޖެހިފައެވެ.\nތާލިބާނުންވަނީ އެމެރިކާގެ ބޯޓު ވައްޓާލި ސަރަހައްދަށް އެމެރިކާ ސިފައިން ދިޔުން މަނާކޮށްފައެވެ. އެމެރިކާގެ ބޯޓު ވައްޓާލި ސަރަހައްދަކީ އަފްޣާނިސްތާނުގައި ތާލިބާނުންގެ ކޮންޓްރޯލް އޮންނަ ސަރަހައްދެކެވެ. އޭގެފަހުން މިހަފްތާގެ ކުރީކޮޅު ތާލިބާނުންވަނީ އެމެރިކާ ސިފައިންގެ ދެމީހެއްގެ ގަޔަށް ބަޑިޖަހައި މަރާލާފައެވެ. (ނޫސްއެޖެންސީތައް)\nގަލްފުގެ އައްސޭރީގެ އަޑީގައި މިސައިލްބޭސް ހުންނާނެ: އީރާން\nޓްރަމްޕް ހައްޔަރުުކުރުމުގެ އަމުރެއް އިރާނެއް ނެރެފި


AFC Cup Ah Maziya In Kithuna Gehnnanee - Vaguthu\nއޭއެފްސީ ކަޕަށް މާޒިޔާ އިން ކިތުނާ ގެންނަނީ\nއޭއެފްސީ ކަޕްގެ ގްރޫޕް ސްޓޭޖުގައި ވާދަކުރާ ރާއްޖޭގެ މާޒިޔާ ސްޕޯޓްސް އިން ދެ ވަނަ ޑިވިޝަނުގެ އެންމެ މޮޅު ކުޅުންތެރިޔާގެ މަގާމް ހޯދައި ގައުމީ ފުޓްބޯޅަ ސްކޮޑުން ފުރުސަތު ހޯދި އާދަމް ނިޒާމް (ކިތުނާ) އަށް އެ ޓީމުން ފުރުސަތު ދޭން ނިންމައިފި އެވެ.\nއޭއެފްސީ ކަޕްގެ ގްރޫޕް ސްޓޭޖުގެ މެޗުތަކުގެ ކުރިން ކިތުނާ މާޒިޔާގެ ޓީމަށް ގެންނަން އެ ކްލަބުން ނިންމީ އަނިޔާގެ ސަބަބުން ހަ މަހަށް ވުރެ ދިގު މުއްދަތަކަށް ކުޅުމާއި ދުރަށްދާން ޖެހިފައިވާ ކެޕްޓަން އަސަދުﷲ އަބްދުﷲ ނެތްތަން ފޫބެއްދުމަށެވެ. އަސަދުﷲ އަށް އަނިޔާވީ އޭއެފްސީ ކަޕް ޕްލޭ އޮފްގައި މާޒިޔާ އަދި ބެންގަލޫރު އެފްސީ މާލޭގައި ބައްދަލުކުރި މެޗުގެ ތެރެއިންނެވެ.\nބެންގަލޫރާއި ދެކޮޅަށް ކުޅުނު މެޗުގައި އަސަދުﷲގެ ކަނާތު ކަކުލުގެ ލިގަމެންޓް އިރައިގެން ގޮސްފައިވާ ކަމަށާއި އަނިޔާއިން ރަނގަޅު ވުމަށް އޮޕަރޭޝަނެއް ކުރަން ޖެހިފައިވާ ކަމަށް މާޒިޔާ އިން ވަނީ ބުނެފައެވެ. އޮޕަރޭޝަނެއް ކުރަން ޖެހުމުން އަސަދުﷲ އަށް އެންމެ އަވަހަށް ވެސް ކުޅުމުގެ ތެރެއަށް އެނބުރި އާދެވެން މަދުވެގެން ހަ މަސް ނަގާނެ ކަމަށް ބެލެވެއެވެ.\nކިތުނާ ގެންނަން މާޒިޔާ އިން ނިންމި ނަމަވެސް އަދި އެއްބަސްވުމުގައި ރަސްމީކޮށް ސޮއިކޮށްފައެއްނުވެ އެވެ.\nގައުމީ ޓީމުގެ ކޯޗުގެ ސަމާލުކަމަށް ކިތުނާ އައީ ދެ ވަނަ ޑިވިޝަނުގައި ސުޕަ ޔުނައިޓެޑް ސްޕޯޓްސްގައި ދެއްކި މޮޅު ކުޅުމުންނެވެ. ދެ ވަނަ ޑިވިޝަނުގެ މޮޅު ކުޅުންތެރިޔާގެ މަގާމު ހޯދުމުގެ އިތުރުން ހަތް ގޯލާއެކު މިފަހަރުގެ މުބާރާތުގައި އެންމެ ގިނަ ގޯލު ޖެހި ކުޅުންތެރިއަކީ ވެސް ކިތުނާ އެވެ. ދެ ވަނަ ޑިވިޝަނުގައި މިފަހަރު ކިތުނާ އަށް ގޯލު ނުޖެހުނީ މަހިބަދޫ ސްޕޯޓްސް ކްލަބާ ދެކޮޅަށް ސުޕަ ޔުނައިޓެޑް ކުޅުނު މެޗުގައި އެކަންޏެވެ.\nގްރޫޕް ސްޓޭޖުގައި ދިވެހި ސިފައިންގެ ކްލަބް ކޮޅަށް ދެ ގޯލު ޖެހިއިރު 19 އަހަރުން ދަށުގެ ގައުމީ ޓީމު ކޮޅަށް ކިތުނާ ވަނީ އެއް ގޯލު ޖަހައިފަ އެވެ. މީގެ އިތުރުން ގްރޫޕް ސްޓޭޖުގެ ފަހު މެޗުގައި ޖޭޖޭ ސްޕޯޓްސް ކޮޅަށް ދެ ގޯލު، ސެމީ ފައިނަލުގައި ކްލަބް ޕީކޭއާ ދެކޮޅަށް އެއް ގޯލު އަދި ފައިނަލުގައި ކްލަބް ވެލެންސިއާ ކޮޅަށް ވެސް ކިތުނާ ވަނީ ގޯލެއް ޖަހައިފައެވެ.\nމިއަހަރުގެ އޭއެފްސީ ކަޕުގެ ގްރޫޕް ސްޓޭޖުން މާޒިޔާ އަށް ފުރުސަތު ލިބުނީ ޕްލޭ އޮފްގައި ބެންގަލޫރު އަތުން ކުރި ލިބުމުންނެވެ. ގްރޫޕު ސްޓޭޖުގައި މާޒިޔާ ވާދަކުރަން ޖެހޭނީ ގްރޫޕު އީ ގައެވެ. އެ ގްރޫޕުގައި ހިމެނެނީ ރާއްޖޭގެ ޓީސީ ސްޕޯޓްސް ކްލަބުގެ އިތުރުން، އިންޑިއާގެ އައި ލީގުގެ ޗެމްޕިއަން ޗެންނާއީ ސިޓީ އާއި ބަންގްލަދޭޝްގެ ބަޝުންދަރާ ކިންގްސް އެވެ.\nއޭއެފްސީ ކަޕްގެ ފުރަތަމަ މެޗުގައި މި މަހުގެ 11 ވަނަ ދުވަހު ރަށުން ބޭރުގައި މާޒިޔާ ނުކުންނާނީ އިންޑިއާގެ ޗެންނާއި ސިޓީއާ ދެކޮޅަށެވެ.


Dhaulathah faisaa hoadhan oiy magakee, resort thakuge bimu kuyyeh noon, tax inn maa bodu faidhaa libeyne: Mausoom - One Online\n16 މެއި 2022 ރައްޔިތުންގެ މަޖިލީހުގެ ޖަލްސާގައި މެންބަރުންގެ ސުވާލުތަކަށް މިނިސްޓަރު މައުސޫމު ޖަވާބު ދެއްވަނީ--- ފޮޓޯ: މަޖިލިސް އިދާރާ\nދައުލަތަށް ފައިސާ ހޯދަން އޮތް މަގަކީ ރިސޯޓުތަކުގެ ބިމު ކުލި ނޫން ކަމަށާއި، ކުރިއަށް އޮތް ތަނުގައި ޓެކުހުން މާ ބޮޑު ފައިދާ ދައުލަތަށް ލިބޭނެ ކަމަށް ޓޫރިޒަމް މިނިސްޓަރު ޑރ. އަބުދުﷲ މައުސޫމު ވިދާޅުވެއްޖެއެވެ.\nމިނިސްޓަރު މައުސޫމު މިހެން ވިދާޅުވީ، ރައްޔިތުންގެ މަޖިލީހުގެ މިއަދުގެ ޖަލްސާގައި ވެލިދޫ ދާއިރާގެ މެންބަރު، މުހައްމަދު އަބުދުﷲ ޝަފީގު (މޯޑު) ކުރެއްވި ސުވާލަކަށް ޖަވާބު ދެއްވަމުންނެވެ.\nމޯޑު މިނިސްޓަރާ ސުވާލު ކުރެއްވީ، ޓޫރިޒަމް ގާނޫނަށް ހަތްވަނަ އިސްލާހު ގެނައުމަށް ސަރުކާރުން ރައްޔިތުންގެ މަޖިލީހަށް މިހާރު ހުށަހަޅާފައިވާ ބިލުގައި، ރިސޯޓުތަކުގެ ބިމު ކުލި ކުޑަ ކުރުމަށް ހުށަޅާފައިވާ މައްސަލައާ ބެހޭގޮތުންނެވެ.\nއެގޮތުން ދައުލަތަށް ލިބޭ އާމްދަނީ އަބަދުވެސް މަދުވެފައި އޮންނައިރު، ޓޫރިޒަމް ގާނޫނަށް ހުށަހަޅާފައިވާ އިސްލާހުގައި، ބިމު ކުލި ކުޑަކުރަން ހުށަހަޅާފައިވާއިރު، ހާއްސަކޮށް، މ. އަތޮޅުން ފެށިގެން ދ. އަތޮޅާ ހަމައަށް ހުރި ރަށްތަކުގެ ބިމު ކުލި އަށް ޑޮލަރުން ހަ ޑޮލަރަށް ކުޑަކުރަން ހުށަހަޅާފައިވާއިރު، އެކަމުން އަންނާނެ ބަދަލު އޮޅުންފިލުވުމަށް މެންބަރު ސުވާލު ކުރެއްވިއެވެ.\nއެ ސުވާލާ ގުޅިގެން މިނިސްޓަރު މައުސޫމު ވިދާޅުވީ، ގާނޫނަށް ހުށަހަޅާފައިވާ އެ އިސްލާހުން ރަނގަޅު ބަދަލެއް އަންނާނެ ކަމަށެވެ. އަދި އެ ބަދަލު މަޖިލީހުން ފާސްކޮށްދޭނެ ކަމަށް އުއްމީދު ކުރައްވާ ކަމަށްވެސް ވިދާޅުވިއެވެ.\nއެ އިސްލާހާބެހޭ އިތުރު މައުލުމާތު ދެއްވަމުން މިނިސްޓަރު ވިދާޅުވީ، ދައުލަތަށް މިހާރު ބޮޑު އާމްދަނީއެއް ލިބެމުން އަންނަނީ ޓެކްސް ނިޒާމުން ކަމަށެވެ. އަދި މިހާރު ދައުލަތަށް ފައިސާ ހޯދަން އޮތް މަގަކީ، ރިސޯޓު ތަރައްގީ ކުރާއިރު ލިބޭ ބިމު ކުލި ނޫން ކަމަށްވެސް ވިދާޅުވިއެވެ. އެހެންކަމުން ގާނޫނަށް އެ ގެންނަ ބަދަލާއެކު، އަލަށް ރިސޯޓުތައް ހެދޭއިރު، ދައުލަތަށް ލިބޭ ޓެކްސްގެ އަދަދު ވަރަށް ބޮޑުތަން ބޮޑުވެގެންދާނެ ކަމަށްވެސް ވިދާޅުވިއެވެ.\nއެ ގޮތުން ލިބޭނެ އާމްދަނީގެ އަދަދުތައް، އެ ބިލު ދިރާސާ ކުރުމުގެ މަސައްކަތް ކުރިއަށްގެންދާ، މަޖިލިހުގެ އިގްތިސާދީ ކޮމިޓީއާ ހިއްސާ ކުރައްވާނެ ކަމަށްވެސް ވިދާޅުވިއެވެ.\nމިނިސްޓަރު ވިދާޅުވީ، ދުރު މުސްތަގުބަލަށް ބަލާއިރު، ދައުލަތަށް ވެސް އަދި ރައްޔިތުންނަށްވެސް އެންމެ ފައިދާބޮޑު ގޮތަކީ ވިޔަފާރި ބޮޑަށް ހިންގައިގެން ޓެކުހުން ފައިސާ ހޯދުން ކަމަށެވެ.\nގުޅޭ ޓެގު ރައްޔިތުންގެ މަޖިލިސް ޓުއަރިޒަމް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިންކަމް ޓެކްސް ޓޫރިޒަމް މިނިސްޓަރު ޑރ. އަބްދުﷲ މައުސޫމް


Majlis Raees Kamun Nasheed Vakikuran MDP In Eba Mashvaraa Kurey - Tom - Vaguthu\nރައްޔިތުންގެ މަޖިލީހުގެ ރައީސް ރައީސް މުޙައްމަދު ނަޝީދު މަޤާމުން ވަކިކުރުމާ ގުޅޭ ގޮތުން މަޖިލީހުގެ އެމްޑީޕީ ބައެއް މެންބަރުން މަޝްވަރާކުރައްވަމުން ގެންދަވާ ކަމަށް ރައްޔިތުންގެ މަޖިލީހުގެ މަހިބަދޫ ދާއިރާގެ މެންބަރު އަޙްމަދު ޠާރިޤު (ޓޮމް) ވިދާޅުވެއްޖެއެވެ.\nޓޮމް މިހެން ވިދާޅުވީ މަރުކަޒީ ބޭންކް އެމްއެމްއޭގައިވާ ޕަބްލިކް އެކައުންޓުން އޯވަ ޑްރޯކުރުމަށް (ފައިސާ އިތުރަށް ޗާޕްކުރުމަށް) ރައްޔިތުންގެ މަޖިލީހުން ސަރުކާރާރަށް ދީފައިވާ ހުއްދައިގެ މުއްދަތު އިތުރުކުރަން އިއްޔެ ހުށަހެޅި ހުށަހެޅުމާ މެދު ގޮތެއް ނުނިމި، ރައްޔިތުންގެ މަޖިލީހުން އެ މައްސަލަ ބޭރުވެފައިވާ ކަަމަށް މަޖިލީހުގެ ރައީސް މުހައްމަދު ނަޝީދު މިއަދުގެ ޖަލްސާގައި އިއުލާން ކުރެއްވުމުން އެމްޑީޕީގެ ރައީސް ސޯލިހް ފެކްޝަންގެ މަޖިލިސް މެންބަރުން ނުރުހުން ފާޅުކުރަމުން ގެންދަނިކޮށެވެ.\nޓޮމް ކުރެއްވި ޓްވީޓެއްގައި ވިދާޅުވީ ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދުގެ އިތުބާރުނެތް ކަމުގެ މައްސަލައެއް ވެއްދުމަށް އެމްޑީޕީގެ މަޖިލިސް މެންބަރުންގެ ތެރޭގައި މަޝްވަރާކުރެވެންފަށައިފި ކަމަށާއި "ނަގޫ ގޮއް މިޖެހެނީ އެބޭފުޅުން އެބޭފުޅުންނާ" ކަމަށެވެ.\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދުގެ އިތުބާރުނެތް ކަމުގެ މައްސަލައެއް ވެއްދުމަށް އެމްޑީޕީގެ މަޖިލިސް މެންބަރުންގެ ތެރޭގައި މަޝްވަރާކުރެވެންފަށައިފި. ￼ނަގޫ ގޮއް މިޖެހެނީ އެބޭފުޅުން އެބޭފުޅުންނާ. pic.twitter.com/yNfA2mybwx\n— Ahmed Thariq (@AhmedThaariq) April 20, 2021\nފައިސާ ޗާޕް ކުރުމުގެ މައްސަލަ މަޖިލީހުން ގޮތެއް ނުނިންމި ބޭރުކޮށްލީ ސަރުކާރުގެ ބައެއް ވަޒީރުން، މަޖިލީސްގެ އެމްޑީޕީގެ ލީޑަރ ޝިޕާއި މަޝްވަރާ ކުރުމުގެ ބަދަލުގައި ބައެއް މަޖިލިސް މެންބަރުންނަށް ނުފޫޒު ފޯރުވާ ވަކި ގޮތަކަށް ކަންކަން ކުރަން އުޅުމުން ކަމަށް އެމްޑީޕީގެ ޕީޖީ ލީޑަރު އަލީ އާޒިމް ވަނީ މިރޭ ވިދާޅުވެފައެވެ.\nނަޝީދުގެ ފެކްޝަނުން ބޭނުންވީ ފައިސާ ޗާޕް ކުރުމުގެ މައްސަލަ ހާއްސަ ކޮމެޓީއަކަށް ފޮނުވައިގެން ދިރާސާ ކުރާށެވެ. ނަމަވެސް ހުށަހެޅުން ވަނީ ރައީސް ސޯލިހްގެ ފެކްޝަނުން ފެއިލް ކޮށްލާފައެވެ.\nއޭޕްރީލް 20, 2021 23:00\nމުސްލިމު ޤައުމެއްގެ މަޖްލީހުގައި ޤުރްއާނުގެ އާޔަތް ކިޔަން މަނާކުރާ މީހަކު ކުފޫހަމަ ނުވާނެ.\nޤުރުއާނާއި ޙަދީޘްގެ ދޮގު ނުކުރެވޭނެ.\nއެއަށް ޢަމަލު ކުރަން ބިރުގަންނަ މީހަކަށް ކޮން ރައީސްކަމެއް ދޭކަށް. ﷲ ޒިކުރު ނުކުރެވޭ މަޖްލީހަކީ ހުރުމަތް ކެނޑިފައިވާ ތަނެއް.\nއޭޕްރީލް 20, 2021 23:01\nއެމްޑީޕީއަކީ ނަޝީދު ، ނަޝީދު ނެތިޔެއް އެމްޑީޕީއެއްވެސް ނޯންނާނެ.\nއޭޕްރީލް 20, 2021 23:06\nމާލަސްވެއްޖެ ދިވެހިސަގާފަތާ އިސްލާމްދީން މިގައުމުގައި ދަމަހައްޓަން ބޭނުމިއްޔާ ތިވޯޓް އަވަހަށް ނަންގަވާ\nއޭޕްރީލް 20, 2021 23:08\nރަނގަޅު ތިޔަކަލޭގެ މަޖްލިހުން ބޭރުކުރުން މާލަސްވެއްޖެ\nސުވާލަކީ ތިޔަކަން ކުރަން ރައީސް އައްކެރޭނެހޭ\nއޭޕްރީލް 20, 2021 23:12\nކަލޯ ގަޔާ ތީމާލަސްވެސް ވެފައި ނުކުރެވިފަ ހުރި ކަމެއް.. އަދި ތީގަ މޮޅު އިތުރު ގޮތަކީ މި ގައުމުއް ވެސް ބޭރުކުރުން..\nއޭޕްރީލް 20, 2021 23:27\nމީކުރާކަމަކަށް ވާނަމަ މީޖަހާ މަޅިއެއް ބޭނުމަކީ ބޮޑުވަޒީރަށް މަގުކޮށުން މަކަރުވެރި ވަގުންގެ ރޭވުން މާކުރިން ފަޅާއަރާ އެހެންތަވާނީ ކުރާކޮންމެކަމެއްގެ ފަހަތުގަ މަކަރާހީލަތުން ފުރިފައޮންނަނީ މިކުޅިވަރު ކުޅޭތަން ބަލަންތީބުން ނޫންކަމެއް ނުކުރާނެވިއްޔަ ހެހެހެހޭ\nއޭޕްރީލް 20, 2021 23:55\nދެގެރިތަޅަންޏާ އިންޑިއާ ގެރިޔަށް ބާރުކުރާނެޔެވެ.\nއޭޕްރީލް 21, 2021 00:09\nނަޝީދު ބަހައްޓަވަންވީ ޖަލުގައި. އޭނާ ވެރިކަމުގައި ހުންނެވިއިރު ޣާޟީއެއް ޤާނޫނާއި ޚިލާފަށް ހައްޔަރުކުރުމުގެ ސަބަބުން ޝަރީޢަތްކޮށް އޭނާގެ މައްޗަށް އިއްވާފައިވާ ޙުކުމް ރަނގަޅުކަން އެނގެނީ އިސްތިއުނާފް މަރްޙަލާ ނިމުނުއިރުވެސް އިސްތިއުނާފް ކުރުމަށް ހުށަހަޅާފައިނުވުން. ވީމާ އޭނާ ބަހައްޓަންޖެހޭނީ ޖަލުޙުކުމް ތަންފީޒުކުރުމަށްޓަކައި ޖަލުގައި. ކުއްވެރިން ޖަލުންނެރި ރައްޔިތުންނާއި ގުޅުންހުރި ބޮޑެތި މަޤާމްތަކަށް ލުމުގެ ސަބަބުން މުޅި ޤައުމުމިދަނީ ބޮޑު އަނދަވަޅަކަށްވެޓެމުންނެވެ.\nދާއްބަ ގަނޑު ބޭރުކޮށްލަންވީ.. މީނަގެ އަވައިގައި ޖެހުނު ރަށްޔިތުން މިއަދު ކަރުނަ އަޅަނީ.. އަދިވެސް ރަށްޔިތުންނަށް ނިކަމެތިކަން ދިނުމަށް މީނާ ކުރަމުންދާ މަސައްކަތް ހުއްޓިވައި ބޭރުކޮށްލަންވީ..\nއޭޕްރީލް 21, 2021 00:53\nތިޔަކަން ލަސްވެއްޖެ ކަންނޭނގެ...\nއޭޕްރީލް 21, 2021 01:52\nމަހާސިންތާއެއް ބާއްވައިގެން ނަމަވެސް މި މަކަރުވެރި ނުބައި ނުލަފާ ހިޔަޅު ބުއްދީގައިއުޅޭ ދޮގުވެރި ޑިކްޓޭޓަރު ކަލޭގެ ކިބައިން ރައްޔިތުންގެ މަޖިލީހާއި އެމްޑީޕީ ސަލާމަތްކުރަންވެއްޖެ.\nއޭޕްރީލް 21, 2021 03:47\nތިކަމަށް އިންޑިއާއިން ޚަ ރަދުކޮށްފާނެބާ... މިއަޑުފެތުރެމުންދާ ގޮތަށް...\nއޭޕްރީލް 21, 2021 05:32\nމިކަން ރަނގަޅަށް ދާނަމަ ވޯޓް ނަގާނީ ރައީސް ނަޝީދާ ނައިބް ރައީސް އީވާ ދެމީހުންނަށް އެކީ. ނޫންނަމަ މިއީ ވާނީ ނަޝީދު އެތަނުގެ ރައީސް ކަމަށް އަންނަން ކުޅުނުފަދަ ޑްރާމާ ފިލްމަަކަށް. ނަޝީދު ދުއްވާލާފަ އީވާ ރައީސް ކަމަށް އައިސްފިނަމަ އެވާނީ ހާންދާނީ އާއިލީ ރަސްކަމެއް ކުރުމަށް މަގެއް ކޮށީ ކަމަށް. އަދި އެވާނީ ބަރުލަމާނީއަށް ފުރުޅާލަން އިބޫއަށް ވެސް ޗޮއިސް ހުސްކޮށްލަން ޖައްސާ ގޭމަކަށް. އިންތިގާލީ ބޮޑުވަޒީރު އީވާ އަތުން އެއެއް އަތުނުލުވިގެން ނަޝީދު ދެންފެންނާނީ ޒުހޭގެ ބޯ ހާވާތަން. މިފެންނަނީ ފިކުރެކޭކީ ޕާޓީގެ ނަން ބޭނުންކޮށް ހާންދާނީ ރަސްކަމަކަށް ފޮރޮޅެން އެނބުރޭ އެނބުރުން.\nދެވަނަ ގޮތަކީ މިއަށް އެއްވެސް އެމްޑީޕީ އަކު މީހެއް ވޯޓް ނުދިނުން.. އެމީހެއްގެ ގާބިލްކަން ދައްކާގެން މަޖްލީހަށް ވަތް މީހެއް އޭގެ ތެރޭގައި ނެތް..ނަޝީދު ނަން ނޫނީ ފޮޓޯ އެންމެން ނެގޫ އެތަނަށް ވަނުމަށް\nއޭޕްރީލް 21, 2021 08:45\nހަޤީޤަތުގައިވެސް ނަޝީދު މަޤާމުން އަޒުލު ކުރަން ޖެހޭ. ޤާނޫން އަސާސީ އިން ލާޒިމު ކުރާ އިންތިޚާބު ނުބޭއްވުމަށް ނަޝީދު ރައީސް ސޯލިހް އަށް ހުށަހެޅި. ރައްޔިތުންގެ ސިއްރު ވޯޓަކުން ރައީސުލް ޖުމުހޫރިއްޔާގެ މަޤާމަށް މީހަކު އިންތިޚާބުކުރުން ޤާނޫން އަސާސީ އިން ލާޒިމް ކޮށްފައި ވަނިކޮށް ރައީސުލް ޖުމުހޫރިއްޔާގެ މަޤާމަށް މަޖިލިހުން މީހަކު އައްޔަންކުރުމަށް ނަޝީދު ހުށްހެޅި. މިހުރިހާ ކަންކަމަކީ ޤާނޫން އަސާސީގެ ބާރުކަނޑުވާލުން. މަޖިލިސް ރައީސްގެ މަޤާމުގައި ހުރެ ޤާނޫން އަސާސީގެ ބާރު ކަނޑުވާލުމަށް ދައުލަތުގެ އެންމެ މަތީވެރިޔާ އަށް ލިއުމުން ހުށައެޅުމަށް ވުރެ ބޮޑު ޤާނޫނީ ކުށެއް ފަހެ ކޮބައިތޯ؟ އަދި ލިއުމުން ދައުލަތުގެ އެންމެ މަތީވެރިޔާ އަށް ހުށަހެޅި ލިއުމަށް ވުރެ ބޮޑު ހެއްކެއް ޤަރީނާއެއް މީނާ އަޒުލު ކުރުމަށް ފަހެ މިކަމުގައި ބޭނުންވޭތޯއެވެ؟\nއޭޕްރީލް 21, 2021 08:55\nފައިސާ ޗާޕްކޮށްގެން ރައްޔިތުންގެ މުދަލާއި ފައިސާއިން\nބައެއް ސަ ރރުކާ ރަށް ނެގުމަކީ ކޮށްގެންވާނެ ކަމެއްނޫނެވެ\nމިކަން ހުއްޓާލުމަށް ސަ ރުކާ ރަށް ގޮވާލަމެވެ.\nއޭޕްރީލް 21, 2021 09:21\nރައީސް ޞާލިޙް ހަމަޖެހިލައިގެން ރައްޔުތުންނަށް ފައިދާ ހުރިގޮތެއްގައި ވެރިކަން ކުރައްވަން ބޭނުންނަމަ އަންނި މަޤާމުން ވަކިނުކޮށް ވެރިކަން ކުރުމަކީ ވަރަށް އުނދަގޫކަމަކަށް ވާނެއެވެ. އެހެނީ ވެރިކަމުގެ ކަންކަމުގެ ތެރެއަށްވެސް އަނގަބާނައި ހާޖާނު އުފައްދާތީއެވެ. ރިޔާސަތުގައި އިންނަ މީހާވެސް ހީވާނީ އެތަނަށް ބަހުސްކުރަން އަރުވާފައި އިން މީހެއްހެނެވެ. ޙަޤީޤަތަކީ ރައީސް ޞާލިޙަކީ ވަރަށް މަޑުމައިތިރި ހިތްތުރި ކަންކަން ރަނގަޅުކުރަން ބޭނުންވާ ބޭފުޅެއްކަމެވެ.\nއޭޕްރީލް 21, 2021 11:23\nތިއީ މިހާރުވެސްލަސްވެއްޖެކަމެއް މަޖިލިސްގެރައީސްކަމަށް ނަޝީދުގެންނެވިބޭފުޅުންނަށް ކުރިން\nވެސްއެނގިލައްވާނެ ތިއީ ރާއްޖޭގެ ވެރިކަންހާވާލްކުރުމުން ކުރެވޭނުކުރެވޭކަމެއްނޭގި، ބުނުއްވޭބަހެއް\nނޭގެ ( ހުރިނުލަފާކަންދައްކާލާނެކަމަށްބުނުން ކަނާތުންކުރާކަންތައްވާތަށްވެސްނޭގޭނެކަމަށްބުނުއްވުމާ\nއޭޕްރީލް 21, 2021 13:24\nތިއީ ރައްޔިތުން ލޮލުގައި އަދުން އަޅުވަން ކުރާ ކަމެއް. މަކަރުން ކޮންމެވެސް ބޮޑުކަމެއް ކުރަން އެ އުޅެނީ\nއޭޕްރީލް 21, 2021 13:25\nއަވަސްކުރައްވާ އެއީ ދީނާ،ގައުމަށްޓަކާ،ގައުމުގެ ރަށްޔިތުންނަށްޓަކާވެސް ކޮންމެހެން ކުރަންވެއްޖެ\nކަމެއް ނޫނީ ގައުމުގެ މިނިވަންކަންގެއްލިމާތްވެގެންވާ އިސްލާމްދީންގެ ހައިބަތުކުޑަކޮށް ގައުމުގައި\nއެހެންދީންތައްފެތުރި މާﷲއަށްޝިރުކުކުރާ ފައްޅިތައްއެޅުން އެއީ ވަރަށްގާތްކަމެއް އެމް،ޑީ،ޕީން\nބޭނުންވެލައްވާނަމަ ހިތްވަރާޖޯޝާއެކު ކެރިގެންކުރިމަތިލާ ތިކަންއަވަސްކުރައްވާ\nމޯލޑިވިއަން ކޮރަޕްޓް ޕާޓީ\nއޭޕްރީލް 21, 2021 16:58\nމުޅި މަޖިލީހުންވެސް ނެރެލަންވީ. އެކަމަކު ބަލަ ރާވަފަ އޮތް ގޮތް. ނަސީދު ނެރެލާއިރަށް އޭނަގެ ކޮއްކޮ އީވާ ރައީސަކަށް ވާނީ.\nއާއިލީ ވެރިކަން ނަންވަނީ މައުމޫނު. އެކަމަކު މި މީހުންވެސް ކުރަނީ އެއްކަމެއް.\nއެގޮތަށް އިބޫވެސް އެހުރީ ރައީސްކަމަށް އަރުވާފަ.


Addu ah "Ramsa World Wetland City"ge dharaja hoadhumah councilun hushahalhanee - AO News\nއައްޑޫއަށް “ރަމްސާ ވާރލްޑް ވެޓްލޭންޑް ސިޓީ”ގެ ދަރަޖަ ހޯދުމަށް ކައުންސިލުން ހުށަހަޅަނީ\nއައްޑޫސިޓީގެ މޭޔަރ އަބްދުﷲ ޞާދިގް\nއައްޑޫ ސިޓީއަށް ބައިނަލްއަޤުވާމީ ކުޅި،ފާ އަދި ޗަސްބިން ހިމާޔަތް ކުރާ މުޢާހަދާގެ “ރަމްސާ ވާރލްޑް ވެޓްލޭންޑް ސިޓީ”ގެ ދަރަޖަ ހޯދުމަށް މިނިސްޓްރީ އޮފް އެންވަޔަރަންމަންޓަށް ހުށަހެޅުމަށް އައްޑޫ ސިޓީ ކައުންސިލުން ނިންމަވައިފިއެވެ.\nމިއަދު ބޭއްވި އައްޑޫ ސިޓީ ކައުންސިލްގެ 2021 ވަނަ އަހަރުގެ 04 ވަނަ ރަސްމީ ޖަލްސާގައި ކައުންސިލުން މިގޮތަށް ނިންމާ މިއަދުގެ ޖަލްސާގައި ބައިވެރިވި މެންބަރުންގެ އިއްތިފާޤުން މިކަން ވަނީ ފާސްވެފައެވެ.\nރާއްޖޭގެ ބައެއް ރަށްރަށުގައި ވާ ކުޅިތައް ހިއްކައި، އެ ސަރަޙައްދުތަކުގައި އެކިއެކި މަސައްކަތްތައް ކޮށްފައިވާކަން ފާހަގަކުރައްވައި މޭޔަރ ވިދާޅުވީ، އައްޑޫ ސިޓީގައި ހިމެނޭ ޗަސްބިންތަކާއި ތިމާވެށީގެ ގޮތުން ނާޒުކު ތަންތަނުގެ ތެރެއިން 90 އިންސައްތަ ތަންތަނަކީ މި ސިޓީގެ ރައްޔިތުން ވަރަށް ރަނގަޅަށް ބަލަމުންދާ ސަރަޙައްދުތަކެއް ކަމުގައެވެ.\n1971 ވަނަ އަހަރު އިރާންގެ ރަމްސާގައި ސޮއިކުރެވުނު ރަމްސާ ކޮންވެންޝަނަކީ މުޅި ދުނިޔޭގައިވެސް ޗަސްބިންތައް ހިމާޔަތް ކުރުމަށް ޚާއްޞަވެފައިވާ ހަމައެކަނި މުއާހަދާއެވެ. ދިވެހިރާއްޖޭގެ އަވަށްޓެރި ޤައުމުތަކަށް ބަލާއިރު، ސްރީ ލަންކާގެ ކޮޅަނބަށް ވަނީ 2018 ވަނަ އަހަރު “ރަމްސާ ވާރލްޑް ވެޓްލޭންޑް ސިޓީ”ގެ ލަޤަބު ލިބިފައެވެ.


Ingireysi meehaa moodhah erunee amilla ah\nބިދޭސީ މީހާ ނެގި ސަރަހައްދުގައި ފުލުހުން ހަރަކާތްތެރިވަނީ -- ފޮޓޯ: އަވަސް\nމާލޭ ދެކުނު ފަރާތު މޫދު ތެރޭގައި މަރުވެފައި އޮއްވާ ފެނުނު ބިދޭސީ މީހާ އިއްޔެ އަމިއްލައަށް މޫދަށް އެރޭ މަންޒަރު ސީސީޓީވީން ފެންނަ ކަމަށް ފުލުހުން ބުނެފި އެވެ.\nމާލޭ ފަޅުތެރޭގައި މީހަކު މީހަކު މަރުވެފައި އޮތް ކަމުގެ ރިޕޯޓު ކޮށްފައި ވަނީ އިއްޔެ ހެނދުނު އެވެ. ފުލުހުން އެ ސަރަހައްދަށް ގޮސް އެ މީހާ އައިޖީއެމްއެޗަށް ގެންދިޔަ އިރު ވެސް އޮތީ މަރުވެފައިވާ ކަމަށް އެ ހޮސްޕިޓަލުން ވަނީ އިއްޔެ ޔަގީންކޮށްދީފަ އެވެ.\nމަރުވެފައި އޮއްވާ ފެނުނީ އިނގިރޭސިވިލާތުގެ ރައްޔިތެކެވެ. އެއީބ އުމުރުން 58 އަހަރު މީހެކެވެ.\nފުލުހުން މިއަދު ބުނީ މަރުވެފައި އޮއްވާ މޫދުތެއިން ފެނުނު މީހާ އަމިއްލައަށް މޫދަށް އެރޭ މަންޒަރު އެ ސަރަހައްދުގައި ހުރި ސީސީޓީވީ ފުޓޭޖުން ފެންނަ ކަމަށެވެ. އަދި އޭގެ އިރުކޮޅެއް ފަހުން އޭނާގެ ހަށިގަނޑު ހަރަކާތެއް ނެތި ފެންމަތީގައި އޮންނަ މަންޒަރު ވެސް ފެންނަ ކަމަށެވެ.\nމިދިޔަ މަހު 23 ގައި ވެސް ވަނީ އައިޖީއެމްއެޗް ސަރަހައްދުގެ މޫދުން މީހަކު ފެނިފަ އެވެ. އޭނާގެ ހަށިގަނޑަށް ޒަހަމް ތަކެއް ލިބިފައި ހުރުމާއެކު މަރުގެ ހަގީގަތް ހޯދުމަށް ބޭރަށް ފޮނުވައިގެން ޕޯސްޓްމޯޓަމް ވަނީ ހަދާފަ އެވެ. އަދި ބެލުމުން އޭނާ މަރުވީ ގެނބިގެން ކަމާއި އެ ޒަހަމްތަކަކީ މޫދުގައި އޮތް ލިބުނު ޒަހަމްތަކެއް ކަމަށް ބެލެވޭ ކަމަށް ޕޯސްޓްމޯޓަމް ހެދި ފަރާތުން ފުލުހުންނަށް މައުލޫމާތު ދީފައިވެ އެވެ. ނަމަވެސް އެ ރިޕޯޓް އާއިލާއިން ގަބޫލެއް ނުކުރެ އެވެ.\nމޯލްޑިވްސް ޕޮލިސް ސާވިސް މަރު އިނގިރޭސިވިލާތް


Zayn Malik Bollywood filmakah lava eh recordkoffi | Mihaaru\nޒޭން މާލިކް: އޭނާ ބުނީ ހިންދީ ފިލްމަކަށް ލަވައެއް ރެކޯޑްކޮށްފައިވާ ކަމަށް.\nޒޭން މާލިކް ބޮލީވުޑްގެ ފިލްމަކަށް ހިންދީ ލަވައެއް ރެކޯޑްކޮށްފި\n13 ފެބުރުއަރީ 2018 - 11:16\nއިނގިރޭސިވިލާތުގެ ޒުވާން ލަވަކިޔުންތެރިޔާ ޒޭން މާލިކަކީ ބޮލީވުޑްގެ ފިލްމްތަކަށް ވަރަށް ލޯބިކުރާ ފަންނާނެކެވެ. އެކަން ސާބިތުކޮށް ދިނުމުގެ ގޮތުން މި ފަހުން އޭނާ ދެއްކި ބައެއް ވާހަކަތަކުގެ ތެރޭގައި ލޯބިވެރިޔާ ޖިޖީ ހަޑީޑްއާ އެކު އެންމެ ގިނައިން ބަލާ ފިލްމަކީ ޝާހްރުކް ހާނާއި އައިޝްވާރިޔާ ރާއީ އަދި މަދޫރީ ޑިކްޝިޓް ލީޑް ރޯލް ކުޅުނު 2001 ގެ "ދޭވްދާސް" ކަމަށް ބުންޏެވެ. އަދި ބޮލީވުޑުން އެންމެ ގަޔަވާ އެއް އެކްޓަރަކީ ޝާހްރުކް ކަމަށް ވެސް ބުންޏެވެ.\nމީގެ އިތުރަށް ޒޭން އިހަކަށް ދުވަހު ވަނީ ބޮލީވުޑްގެ ކުރީގެ ސްޕަސްޓާ ދިލިޕް ކުމާރާއާ އެކު އޭނާގެ ބައްޕަ ނަގާފައިވާ ފޮޓޯއެއް ވެސް އިސްޓްގަރާމްގައި ހިއްސާކޮށްފަ އެވެ.\nމި ވަރަކުން އަދި ބޮލީވުޑަށް އޭނާގެ ހިތުގައި އޮތް ލޯތްބަށް ނިމުމެއް ނާދެ އެވެ. ފަންސަވީސް އަހަރުގެ ލަވަކިޔުންތެރިޔާ ބުނީ ބޮލީވުޑްގެ ފިލްމަކަށް މިހާރު ހިންދީ ލަވައެއް ވެސް ރެކޯޑްކޮށްފައިވާ ކަމަށެވެ. އެކަމަކު އޭގެ އެއްވެސް ތަފުސީލެއް ނުދެ އެވެ.\nޒޭންގެ ބައްޕަ ދިލިޕް ކުމާރާ އެކު.\n"އެ ލަވައަކީ އަހަރެން މިހާތަނަށް ރެކޯޑް ކުރި ފުރަތަމަ ހިންދީ ލަވަ. ލަވަ އެހުންތެރިންނާ ހަމައައިސް އެއާ ދޭތެރޭ އެހުންތެރިން ބުނާ އެއްޗެއް ބަލަން ވަރަށް ބޭނުންވެފައި މިހުރީ." ކުރީގެ ބޭންޑް "ވަން ޑިރެކްޝަން" ރޫޅުމުން މިހާރު ސޯލޯ އާޓިސްޓެއްގެ ގޮތުގައި މަސައްކަތް ކުރާ ޒޭން ބުންޏެވެ.\nމި ވާހަކަތަކާ އެކު އޭނާ ވަނީ ފޭނުންނަށް ވަރަށް އުފާވެރި އެހެން ހަބަރެއް ވެސް ދީފަ އެވެ. އެއީ ދެވަނަ ސޯލޯ އަލްބަމް މާ ލަސްތަކެއް ނުވެ ގެނެސް ދޭނެ ވާހަކަ އެވެ. ޒޭން މި ފަހަކަށް އައިސް އަންނަނީ "ޒޭން ޕޮޔަމް" ގެ ނަމުގައި އިސްޓަގްރާމްގައިި ފޮޓޯތަކެއް ހިއްސާ ކުރަމުންނެވެ. ފޭނުން ގަބޫލު ކުރަނީ އެއީ އަލްބަމްގެ އިޝާރާތްތައް ކަމަށެވެ.\nA post shared by Zayn Malik (@zayn) on Feb 11, 2018 at 11:10pm PST\nއަނެއްކާ ވެސް މި އަލްބަމާއެކު ދައްކަން ޖެހެނީ އިންޑިއާގެ ވާހަކަ އެވެ. ދެހާސް ސޯޅާގައި އޭނާ ނެރުނު ފުރަތަމަ ސޯލޯ އަލްބަމް "މައިންޑް އޮފް މައިން" އަކީ ވެސް ވަރަށް ކާމިޔާބު އަލްބަމެކެވެ.\nޒޭން ބުނި ގޮތުގައި އެ އަލްބަމްގެ ގިނަ ލަވަތަކުގައި އިންޑިއާގެ ލަވަތަކުގައި ހުންނަ ގައްވާލީ އާއި ބަންގްރާ ސްޓައިލްގެ ރަހަގަނޑާ އެކު އުރުދޫ ޅެންތަކުގެ އަސަރު ވެސް ހުންނާނެ އެވެ. އަދި އަލްބަމްގެ އެއް ލަވައިގައި އޮސްކާ ހާސިލްކޮށްފައިވާ އިންޑިއާގެ މިއުޒިޝަން އޭއާރް ރަހްމާނާ އެކު މަސައްކަތްކޮށްފައިވެ އެވެ.\n"ޔަގީންކޮށް ދޭން ބޭނުން ވަނީ ލަސްތަކެއް ނުވެ އަލްބަމް ގެނެސް ދޭނެކަން. އޭގެ މަސައްކަތުގެ ތެރޭގައި މި އުޅެނީ." ޒޭން ބުންޏެވެ. ޔަގީނުން ވެސް ހިންދީ ބަހުން ޒޭން ރެކޯޑް ކުރި ލަވަ އަޑު އަހަލާން ފޭނުން މިހާރު ވަރަށް ބޭނުން ވާނެ އެވެ. އެކަމަށް އިންތިޒާރެއްކޮށްލާނީ އެވެ.\nއޭކަން ކިޔާފައިވާ "ޗައްމަކް ޗައްލޯ" ލަވަ.\nމީގެ ކުރިން ވެސް ބޭރުގެ ބައެއް މަޝްހޫރު ފަންނާނުން ހިންދީ ފިލްމްތަކަށް ލަވަ ކިޔައި ދީފައިވެ އެވެ. އޭގެ ތެރޭގައި ޝާހްރުކް ހާންގެ "ރާ. ވަން" އަށް އެމެރިކާގެ ލަވަކިޔުންތެރިޔާ އޭކަން ހިންދީ ބަހުން ކިޔައި ދިން ލަވަ "ޗައްމަކް ޗައްލޯ" ފާހަގަކޮށްލެވެ އެވެ.